cyanic-selkie/wikianc huggingface dataset:
བོད་མིའི་མིང་འདོགས་ཚུལ་སྐོར་གྱི་དཔྱད་གླེང་
དེར་ཨེན་སྒེན་སི་( Engels) <<མི་རིགས་དང་སྒེར་ལ་དབང་བའི་ལམ་ལུགས། རྒྱལ་ཁབ་བཅས་ཀྱི་འབྱུང་ཁུངས>> ཞེས་པའི་ནང་། “གནའ་རབས་ཀྱི་མི་རིགས་ཁ་ཤས་དང་། རུས་རྒྱུད་དེ་ཕ་ཡི་གདུང་རུས་མ་ཡིན་པར། མ་རུས་ཆོ་འབྲང་འདེད་སྲོལ་དང་། མ་རྒྱུད་ནི་གཙོ་བོར་འཛིན་པ་ཡིན། དེའི་རྒྱུ་མཚན་ནི་གནའ་རབས་ཀྱི་མི་རྣམས་ཁྱོ་གཅིག་ལམ་ལུགས་མིན་པར་འདྲེས་སྤྱོད་ཀྱི་ལམ་ལ་བརྟེན་ཕྱིར། ཕྱིས་འབྱུང་གི་ཕྲུ་གུ་རྣམས་ཕ་རུས་འདེད་ཐབས་བྲལ་ནས་ཆོ་འབྲང་གཙོ་བོར་འདེད་སྲོལ་ཡང་འདུག དེ་ནས་བུད་མེད་རྣམས་སྐྱེད་མར་ངོས་བཟུང་སྟེ། སྐབས་དེར་མ་ཡིས་སྐྱོང་བཞིན་པའི་སྐྱེ་བོ་དེ་དག་ལ་བུད་མེད་ནི་རང་གི་བྱམས་བརྩེའི་སྐྱེད་མ་གཅིག་པུ་ཡིན་པའི་འཆར་སྒོ་བྱུང་སྟེ། ཁོང་ཚོར་བརྩི་བཀུར་བྱེད་པ་དང་། སྙན་གྲགས་ཆེ་བར་བརྟེན། རིམ་བཞིན་བུད་མེད་ཀྱིས་དབང་བསྒྱུར་བ་དང་། ཆབ་སྲིད་གཉེར་བའི་ལམ་ལུགས་ཤིག་ཆགས་པ་རེད།“ ཅེས་བཤད་པ་བཞིན་ཐོག་མར་བུ་ཕྲུག་གི་བདག་དབང་སྐྱེད་མ་ལ་དབང་བས་སམ་གང་ལྟར། བོད་རྒྱལ་ཐོག་མ་གཉའ་ཁྲི་བཙན་པོའི་སྲས་མུ་ཁྲི་བཙན་པོ་ནས་གདགས་ཁྲི་བཙན་པོའི་བར་ཏེ་གནམ་གྱི་ཁྲི་བདུན་དུ་གྲགས་པ་དག་གི་མཚན་ཡང་། རྒྱལ་བོའི་མཚན་ལས་མ་དྲངས་པར་བཙུན་མོའི་མཚན་ལས་དྲངས་ཏེ། དཔེར་ན། ཡུམ་གནམ་མུག་མུག་གི་སྲས་མུ་ཁྲི་བཙན་པོ་དང་། ས་དིང་དིང་གི་སྲས་དིང་ཁྲི་བཙན་པོ། སོ་ཐམ་ཐམ་གྱི་སྲས་སོ་ཁྲི་བཙན་པོ། དོག་མེར་མེར་གྱི་སྲས་མེར་ཁྲི་བཙན་པོ་ལ་སོགས་པ་སྔ་མོའི་བོད་རྒྱལ་བཙན་པོ་དག་གིས་མཚན་ཡང་མའི་ཆོ་འབྲང་གི་རིགས་རྒྱུད་གཙོར་བཟུང་གིས་མཚན་གསོལ་པ་ལ་བལྟས་ན། གཉའ་ཁྲིའི་ཡར་སྔོན་གྱི་རང་རེའི་གནའ་བོའི་སྲོལ་རྒྱུན་གྱི་གནས་བབས་གལ་ཆེན་ཞིག་སྟོན་པས་ཀྱང་ཆེ་ལ། བླ་མ་མཁས་བཙུན་བཟང་བོས་ཏུན་ཧོང་གཏེར་ཡིག་ཕྱོགས་བསྒྲིགས་ལས། “འོན་ཀྱང་དེ་རྣམས་ཟག་མེད་ཀྱི་རྫུ་འཕྲུལ་མི་མངའ་ཡང་། ཟག་བཅས་མི་མ་ཡིན་གྱི་རྫུ་འཕྲུལ་ཡོད་པ་ལ་བརྟེན་བཙུན་མོ་ཕལ་བའི་བུ་མོ་མ་ཡིན་པ་ལྷ་མོ་ཁོ་ན་བཞེས་ཏེ། དེ་རྣམས་གནས་ཡུལ་གནམ་མུག་མུག་སྨུག་སྤྲིན་ཅན་དང་། ས་དོག་ལ་ནགས་ཚལ་ཅན་དང་རིའི་སྲིབས། གངས་ཀྱི་རིའི་སོགས་སུ་གནས་པ་དེ་རྣམས་བཙུན་མོའི་ལས་ཐབས་ལ་བརྟེན་ནས་སྲས་བསྐྲུན་པ་དེ་དག་མིའི་རྒྱལ་བོ་མཛད་པ་ཙམ་ལས། ད་ལྟ་རང་སྙིགས་མ་ལྔ་བདོའི་མིའི་ངང་ཚུལ་ཇི་བཞིན་པ་ནི་མ་ཡིན་ཚོད་འདུག“ ཞེས་པ་ལྟར་སྔར་གྱི་རྒྱལ་རབས་ལོ་རྒྱུས་རྣམས་སུའང་གནམ་གྱི་ཁྲི་བདུན་དུ་གྲགས་པའི་སྲས་འདི་དག་ནི། ནམ་མཁའ་ལ་གཤེགས་བཞུད་མཛད་པའི་རྫུ་འཕྲུལ་ལྡན་ཞིང་། གཤེགས་དུས་ཀྱང་པུར་མེད་མཁའ་ལ་འཇའ་ལྟར་ཡལ་བས་བང་སོ་གནམ་ལ་བཏབ་པ་ཞེས་ཐུན་མོང་མ་ཡིན་པའི་ཡོན་ཏན་ཡོངས་གྲགས་སུ་ཁྱབ་ཡོད། གང་ལྟར་བཙན་པོ་འདི་དག་གི་མཚན་ནི་སྐྱེད་མ་སོ་སོར་རང་གི་མཚན་ཟུར་ལས་དྲས་ཏེ་མཚན་གསོལ་ཡོད་པས་བོད་ཀྱི་ལོ་རྒྱུས་སྟེང་མིང་དུ་བཏགས་པའི་སྲོལ་རྒྱུན་གྱི་གྲུབ་ཆ་གལ་ཆེན་ཞིག་བཟུང་ཡོད། དེས་ན་སྔར་གྱི་བཙན་པོ་ལྡེ་ཕྲུ་བོ་གནམ་གཞུང་བཙན་གྱི་རིང་ལ་སྔོན་ཆད་བློན་པོ་བགྱིས་པའི་མི་རབས་བདག་གི་མཚན་ལ། གནའ་ཐོག་འདར་གྱི་བུ། སྟོང་དང་རྗེ། རྡེགས་དུད་ཀྱི་རྗེ། ཁུ་ལྷ་བོ་མགོ་གར། ལྷོ་ཐང་འབྲིང་བ་སྟེང་། རྡེགས་ཐ་ང་ཡོང་ཐང་རྗེ། གནུབས་སྨོན་ཏོ་རེ་སྲུང་བཙན། འཐོན་མི་འབྲིང་བོ་རྒྱལ་བཙན་ནུ། སྣ་ནམ་འབྲིང་ཏོག་རྗེ། གནུབས་ཁྲི་དོ་རེ་མཐོང་པོ། གནུབས་ཁྲི་དོག་རྗེ་གཙུག་བློན། གནུབས་གཉེན་ཏོ་རེ་ང་སྣང་། ཤུད་བུ་རྒྱལ་ཏོ་རེ་ང་མི། མོང་ཁྲི་དོ་རེ་སྣང་ཚབ། མགར་ཁྲི་སྒྲ་འཛི་རྨུན། མྱང་མང་པོ་རྗེ་ཞང་སྣང་སོགས་ཀྱིས་རིམ་བཞིན་བཀའ་བློན་བྱས་ཚུལ་མཁས་བཙུན་གྱིས་ཕྱོགས་བསྡུའི་ཏུན་ཧོང་གཏེར་ཡིག་ལས་གསལ་བས། འདི་དག་གིས་སྐབས་དེའི་བོད་པའི་མིང་འདོགས་སྟངས་ཀྱི་རྣམ་པ་རོབ་ཙམ་ངེས་ཐུབ་པ་ཡིན།
ཕྱིས་སུ་འུ་དུམ་བཙན་པོའམ་གླང་དར་མས་བསྟན་པ་བསྣུབས་ཏེ་རྗེས་ནས་བསྟན་པ་ཕྱི་དར་གྱི་སྐབས་སུ། སྔར་གྱི་བན་བོན་སྔོན་སྲོལ་གསུམ་ཆ་སྐྱའཐབ་པའི་མིང་འདོགས་སྟངས་ཀྱི་ཐད་ལའང་ཧེ་བག་ཆེན་པོ་བྱུང་། བོད་མཁས་པ་མི་གསུམ་མདོ་སྨད་རྨ་ལུང་རྡོ་རྗེ་ཏན་ཏིག་ཏུ་བྱོན་ནས་བླ་ཆེན་པོ་དགོངས་པ་རབ་གསལ་བསྙེན་པར་རྫོགས་ཤིང་། ཕྱིས་དབུས་གཙང་ཕྱོགས་ཀྱི་མི་བཅུ་སྟེ། ཀླུ་མེས་ཤེས་རབ་ཚུལ་ཁྲིམས་དང་། སུམ་པ་ཡེ་ཤེས་བློ་གྲོས། འབྲིང་ཡེ་ཤེས་ཡོན་ཏན། རག་ཤི་ཚུལ་ཁྲིམས་འབྱུང་གནས། རྨ་བན་རིན་པོ་ཆེ། རྦ་ཚུལ་ཁྲིམས་བློ་གྲོས། འོལ་བ་རྡོ་རྗེ་དབང་ཕྱུག ཚོང་བཙུན་ཤེས་རབ་སེང་གེ མངའ་རིས་པ་འོ་བརྒྱུད་སྤུན་གཉིས་སོགས་ཀྱིས་མདོ་སྨད་ནས་སྡོམ་རྒྱུན་བླངས་ཏེ་དབུས་གཙང་དུ་ཕེབས་ཚུལ་གསུངས་པས། སྐབས་འདིའི་མིང་འདོགས་སྟངས་ལས་སྔ་ཕྱིའི་མིང་གི་ཁྱད་པར་གསལ་བོར་འབྱེད་ནུས་པ་མ་ཟད། བོན་གྱི་བསྟན་པ་འཛིན་པའི་གང་ཟག་གི་མཚན་ལའང་འཕྲུལ་གཤེན་སྣང་ལྡན་དང་། བཟའ་ཟ་རིང་བཙུན། འཆི་མེད་གཙུག་ཕུད། སྣང་བ་མདོག་ཅན། རྨེའུ་ལྷ་རི་གཉན་པོ། བྲུ་ཆེན་ནམ་མཁའ་གཡུང་དྲུང་། གཡོར་བོ་མེད་དབལ། དཔོན་གསས་ཁྱུང་རྒོད་རྩལ་སོགས་ཀྱང་བོན་པོའི་རིང་ལུགས་ཀྱི་ཁྱད་ཆོས་གསལ་ཐོན་བྱུང་ཡོད་ལ། ད་དུང་རྗེ་དཔའ་འཁོར་བཙན་གྱི་ཆེན་མའི་སྲས། སྐྱིད་ལྡེ་ཉི་མ་མགོན། དེའི་སྲས་དཔལ་གྱི་མགོན། བཀྲ་ཤིས་མགོན། ལྡེ་བཙུན་མགོན་སོགས་འུ་དུམ་བཙན་པོའི་གདུང་རྒྱུད་ཀྱི་སྲས་དག་གི་མཚན་ཡང་སྔར་གྱི་བཙན་པོ་རྣམས་ཀྱི་མཚན་དང་ཁྱད་ཆེ་བ་བྱུང་ཡོད། ཕྱི་ལོ་ཆིག་སྟོང་ཉེར་གཅིག་ཙམ་ལ་ལྷ་བླ་མ་ཡེ་ཤེས་འོད་ཀྱི་ཐུགས་དགོངས་ལྟར་ནག་ཚོ་ལོ་ཙ་བས་རྒྱ་གར་ནས་ཇོ་བོ་རྗེ་དཔལ་ལྡན་ཨ་ཏི་ཤ་སྤྱན་དྲངས་ཏེ་བོད་ཡུལ་དུ་སླར་ཡང་སངས་རྒྱས་ཀྱི་བསྟན་པ་གསལ་བར་མཛད་ཅིང་། ཐུགས་སྲས་འབྲོམ་སྟོན་པ་རྒྱལ་བའི་འབྱུང་གནས་ཀྱིས་བྱང་རྭ་སྒྲེང་དགོན་པ་ཕྱག་འདེབས་མཛད་པ་ལ་བརྟན་ནས་ཇོ་བོ་བཀའ་གདམས་པའི་ལུགས་ཀྱི་སྲོལ་ཕྱེས་ཏེ། གཏུམ་སྟོན་བློ་གྲོས་གྲགས་པ། རྔོག་ལེགས་པའི་ཤེས་རབ། གྲོ་ལུང་བ་བློ་གྲོས་འབྱུང་གནས། འབྲེ་ཆེན་པོ་ཤེས་རབ་འབར། ཁྱུང་རིན་ཆེན་གྲགས། གཉན་བན་ཆོས་འབར། འབན་གུང་རྒྱལ། གཙང་རིན་ཆེན། ཞང་ཚེ་སྤོང་སོགས་བསྟན་པ་འཛིན་པ་དག་གི་མཚན་དང་ཡུལ་ལུང་རུས་ཚན་སོགས་གསལ་བོར་གནས་པ་དང་། གཞན་པོ་ཏོ་བ། སྤྱན་སྔ་བ། ཕུ་ཆུང་བ། ཁམས་ལུང་བ། གླང་རི་ཐང་བ། ཤ་ར་བ། ཡ་གད་པ། བྱ་ཡུལ་བ་རྣམས་ཀྱི་མཚན་དངོས་མ་དྲངས་པར་འཁྲུངས་སའི་ཡུལ་ལུང་གི་ས་མིང་འཛིན་པའང་སྐབས་འདིར་དར་སྲོལ་ཆེ་བར་བྱུང་འདུག དེ་ལྟར་བུད་མེད་ཀྱི་མིང་འདོགས་ཚུལ་ཀྱང་ལོ་ཆུང་མ་དང་། བཙུན་ནེ། སྒང་ལུམ་མིག་འདྲེན། མང་སྐྱིད། དགེ་གསུམ་ཁྲོ་མོ། ལྷ་གཅིག་གཟུས་མོ་དར་ཆུང་། མཚན་ཉིད་ལྡན་མ། བཙུན་མ་སྒྲོན་ཡང་སོགས་སྔར་གྱི་མིང་ཚབ་“བཟའ” ཞེས་པ་ལས་མིང་རྐྱང་གི་ཐ་སྙད་ལ་གསལ་ཁ་ཆེ་བ་བྱུང་ཡོད། ཡང་ཇོ་བོས་འབྲོམ་ལ་མ་འོངས་ལུང་བསྟན་ལས། “ཀྱེ་རྒྱལ་བའི་འབྱུང་གནས། ཁྱོད་ཀྱིས་དགོན་པ་དེ་བཞེངས། ཁྱོད་ཀྱི་གདུལ་བྱ་རྣམས་ཀྱང་དེར་འདུ། ཆོས་ཉིད་ཀྱི་རྣམ་འབྱོར་བ་གཉིས་ཀྱིས་དབུ་མཛད། ལ་ལ་ནི་བྱང་ཆུང་སེམས་དཔའི་མཚན་དུ་གྲགས་པ། ལ་ལ་ནི་དགྲ་བཅོམ་པའི་མཚན་དུ་གྲགས་པ། ལ་ལ་ནི་བྱམས་པའི་མཚན་དུ་གྲགས་པ། ལ་ལ་ནི་ཤཱཀྱའི་མཚན་དུ་གྲགས་པ། ལ་ལ་ནི་དབང་ཕྱུག་གི་མཚན་དུ་གྲགས་པ། ལ་ལ་ནི་ཤེས་རབ་ཀྱི་མཚན་དུ་གྲགས་པ། ལ་ལ་ནི་བསམ་གཏན་གྱི་མཚན་དུ་གྲགས་པ། མཚན་དོན་དང་ལྡན་པ་མང་པོ་འདུ་བར་འགྱུར་ལ།” ཞེས་གསུངས་པས་ཆོས་ཕྱོགས་དང་འབྲེལ་བའི་སངས་རྒྱས་བྱང་སེམས་མང་པོའི་ཐ་སྙད་ལས་མཚན་གསོལ་བའི་རྣམ་གཞག་ཀྱང་སྐབས་འདི་ག་ལས་འཕེལ་རྒྱས་བྱུང་བར་མངོན་ཞིང་། རབ་བྱུང་དང་པོའི་སྔོན་གྱི་ཆུ་བྱི་ཕྱི་ལོ་ཆིག་སྟོང་བཅུ་གཉིས་ལ་བྱོན་པའི་བཀའ་བརྒྱུད་བསྟན་པའི་སྲོལ་འབྱེད་སྒྲ་སྒྱུར་མར་བ་ལོ་ཙའི་སྐུ་རིང་ལ། བཀའ་བརྒྱུད་ཆེ་བཞི་དང་། ཆུང་བརྒྱད།
ཟུར་གཉིས་སོགས་ཀྱི་སློབ་མ་སློབ་བརྒྱུད་དག་གི་མཚན་ལ། མི་ལ་རས་པ་དང་། ཏི་ཤྲི་རས་པ། རས་པ་དཀར་པོ། རས་པ་བློ་གྲོས་རྡོ་རྗེ། གླང་རས་གྲགས་པ་རྒྱལ་མཚན། རས་ཆུང་རྡོ་རྗེ་གྲགས། རས་པ་ཞི་བ་འོད། ཁྱི་ར་རས་པ་སོགས་རས་རྐྱང་ཁོ་ནར་བརྟེན་པའི་ཀུན་སྤང་བརྟུལ་ཞུགས་ཀྱི་རྣལ་འབྱོར་བ་མང་བས་དང་། ཀརྨ་དུས་གསུམ་མཁྱེན་པ་དང་། ཀརྨ་རང་བྱུང་རྡོ་རྗེ། ཀརྨ་རོལ་བའི་རྡོ་རྗེ། ཀརྨ་སྐུ་ཕྲེང་རིམ་བྱོན། གཞན་ཡང་ལུས་མེད་རྡོ་རྗེ། རིན་ཆེན་རྡོ་རྗེ། རྡོ་རྗེ་མགོན་པོ། ཆོས་དབྱིངས་རྡོ་རྗེ། ཡེ་ཤེས་རྡོ་རྗེ། མཁའ་ཁྱབ་རྡོ་རྗེ། བདུད་འདུལ་རྡོ་རྗེ། པདྨ་རྡོ་རྗེ། སངས་རྒྱས་རྡོ་རྗེ་སོགས་བཀའ་བརྒྱུད་པའི་བསྟན་འཛིན་སྐྱེས་བུའི་ཁྲོད་ན་བླ་མེད་རྒྱུད་སྡེའི་ཐ་སྙད་ཅི་བས་མང་བ་ནི་ཐབས་ལམ་ནཱ་རོ་ཆོས་དྲུག་སོགས་རྡོ་རྗེ་ཐེག་པའི་ཟབ་ལམ་སྒྲུབ་བརྒྱུད་ཀྱི་བཀའ་བབས་ལས་བྱུང་བས་ཁྱད་ཆོས་སུ་མངོན་ལ། རབ་བྱུང་དང་པོའི་ཤིང་ཁྱི་ལོར་འཁྲུངས་བའི་འཁོན་དཀོན་མཆོག་རྒྱལ་བོའི་སྐུ་རིང་ལ་དཔལ་ས་སྐྱ་བའི་གྲུབ་མཐའི་སྲོལ་བྱུང་བ་ནས་བཟུང་། དེར་འཛིན་གྱི་སྐྱེས་བུ་དག་གི་མཚན་ལའང་ཀུན་དགའ་སྙིང་པོ་དང་། ཀུན་དགའ་འབར། བསོད་ནམས་རྩེ་མོ། རྗེ་བཙུན་གྲགས་པ། གྲགས་པ་རྒྱལ་མཚན། དཔལ་ཆེན་འོད་པོ། ཀུན་དགའ་རྒྱལ་མཚན། བསོད་ནམས་རྒྱལ་མཚན། ཆོས་རྒྱལ་འཕགས་པ་སོགས་དང་། དེ་བཞིན་བུད་མེད་ཀྱི་མིང་ལའང་མ་གཅིག་ཞང་མོ་དང་། གར་ཕུ་མ་ཉི་ཁྲི་ལྕམ་། མ་གཅིག་ཀུན་སྐྱིད། སྨན་རྩེ་མ། མ་གཅིག་ངང་མོ། ཀུན་དགའ་ནམ་མཁའ་རྒྱལ་མཚན་མ། མ་ཅིག་ཉི་མ་རིན་ཆེན་མ་རྣམས་ཀྱིས་མཚོན་མཚན་ལ་ཀུན་དགའ་དང་། རྒྱལ་མཚན། གྲགས་པ། སྙིང་པོ། རྩེ་མོ་མ་ཅིག་སོགས་རྨད་བྱུང་ཡོན་ཏན་གྱི་གཞི་ལ་སྦྱར་བའི་བཤད་པའི་བཀའ་བབས་ཀྱི་ཁྱད་ཆོས་མཚོན་པ་མ་ཟད། བཀའ་བཅུ་བ་དང་རབ་འབྱམས་པའི་མཚན་གྱི་གོ་ཐོབ་ཀྱང་ས་སྐྱའི་ལུགས་ལས་བྱུང་ཡོད།
ད་དུང་བཀའ་རམས་པ་དང་རྡོ་རམས་པ། སྔགས་རམས་པ་སོགས་གྲྭ་ས་སོ་སོའི་ཐོབ་ཁོངས་ལས་བཏགས་པའི་མཚན་གནས་གནང་སྲོལ་ཀྱང་རྒྱ་ཆེར་དར་ཡོད། དེ་ཡང་སྔར་ནང་བའི་བསྟན་པ་བོད་ཡུལ་དུ་རིམ་གྱིས་དར་ཏེ་སྔར་གྱི་རུང་མིང་སྤྱོད་པའི་ཚབ་ཏུ་བླ་མ་མཁན་སློབ་དག་གི་མཚན་ཟུར་འདྲེས་ཤིང་། དེ་མཚུངས་སུ་བཀའ་གདམས་པའི་བཤེས་གཉེན་དག་གི་མཚན་ལ། སྤྱན་སྔ་བ་དང་། པོ་ཏོ་བ། ཁམས་ལུང་བ། ཕུ་ཆུང་བ་། ཤ་ར་བ་སོགས་ཡུལ་ལུང་གི་ཟུར་གྱིས་བརྒྱན་པ་མ་ཟད། བོད་ཁམས་སིལ་བུར་འཐོར་ནས་ལོ་སུམ་བརྒྱ་ལྔ་བཅུ་ཙམ་གྱི་རྗེས་འགྲོ་མགོན་ཆོས་རྒྱལ་འཕགས་པ་ནས་གཞུང་ས་དགའ་ལྡན་ཕོ་བྲང་བར་རང་རེའི་སྲིད་སྐྱོང་རྣམས་ཀྱི་མཚན་ལའང་། ཕག་གྲུ་བ་དང་། རིན་སྤུངས་བ་། སྡེ་བ་གཙང་པ་སོགས་དང་། གཞན་ཡང་། ཨོ་རོང་པ་དང་། མདོ་མཁར་བ། ཟུར་ཁང་བ། བཀྲ་ཤིས་རྩེ་བ། ཆང་ཁྱིམ་པ། ཕ་ལྷ་བ། ཞྭ་སྒབ་པ། ང་ཕོད་པ་སོགས་སྐྱེ་ཡུལ་དང་ཁྱིམ་མིང་ལ་བདག་པོའི་སྒྲ་སྦྱར་གྱི་སྒོ་ནས་འབོད་པ་དག་ཀྱང་སྔར་གྱི་རུས་མིང་གི་ཚབ་མཚོན་ལྟ་བུར་སྤྱོད་སྲོལ་ཆགས་ཡོད།
ཤེར་སྙིང་བདུད་བཟློག་ཆོ་ག་
༄༅། །ཡུམ་རྒྱས་འབྲིང་རྣམས་ཀྱི་དོན་བསྡུས་པ་ཤེས་རབ་སྙིང་པོའི་སྒོ་ནས་བདུད་བཟློག་གི་ཆོ་ག་བར་ཆད་ཀུན་སེལ་ཞེས་བྱ་བ་མཛེས་པའི་རྒྱན་བཞུགས་སོ།།
གྱ་བ་ནི་
གྱ་བ་ནི་ཉམས་པ།
ཀེ་ཏ་ཀ་ནི་
ཀེ་ཏ་ཀ་ནི་ནོར་བུ་ཆུ་དྭངས།༼ཨ་ཛི་ནོར་བུ་དབང་རྒྱལ་གྱི་ངག་སྒྲོན་འགྲེལ་པ།༽
ཀུ་བ་ནི་
ཀུ་བ་ནི་རོང་མཚམས་རྣམས་སུ་སྐྱེ་བའི་འཁྲི་ཤིང་ཞིག་སྟེ།འབྲས་བུ་ཆུ་སྣོད་སོགས་རུང་བ།ཕྱག་ཚང་ཀུ་བ་ཞེས་པ་དེའོ། །ཞེས་འཇམ་དབྱངས་མཁྱེན་བརྩེས་གསུངས་སོ། །
ལན་ཀན་
ལན་ཀན་ནི་ཁང་པའི་ཆུ་སྐྱོར་ཏེ། པུ་ཤུ་དང་བྱ་འདབ་བམ། མདའ་ཡབ། རྒྱ་ནག་གི་སྐད་དོ།།
དཀའ་གནད་གསལ་བའི་མེ་ལོང་
རྟགས་ཀྱི་འཇུག་པའི་དགོངས་འགྲེལ་དུ་དངུལ་ཆུ་དབྱངས་ཅན་གྲུབ་པའི་རྡོ་རྗེས་མཛད་པའི་བརྡ་སྤྲོད་ཀྱི་འགྲེལ་གཞུང་ཞིག་ཡིན། དབུ་ནས་ཞབས་སུ་བསྡུས་པའི་གཞུང་ཡོངས་རྫོགས་ཚིགས་སུ་བཅད་པའི་བདག་ཉིད་ཅན་དུ་བཞུགས། འདི་ལ་དགེ་སློང་དཀའ་ཆེན་པདྨས་མཛད་པའི་ཡང་འགྲེལ་ཞིག་ཀྱང་མཆིས།
གངས་སུལ་གྱི་རོལ་དབྱངས་ཀྱི་ལ་ཕུལ་བ།
སྔོན་གླེང་།
སྒྱུ་རྩལ་གངས་སུལ་ཉུལ་བའི་གྲུ་ག་ནས།།
རྩོམ་རིག་རོལ་དབྱངས་འཁྲོལ་བའི་འབབ་སྟེགས་སྟེང་།།
བརྟན་གཡོ་ཤེས་བྱའི་མཛེས་བཀོད་རི་མོ་འབུམ། །
སྒྱུ་རྩལ་རྟོག་པའི་པིར་གྱིས་འབྲི་མཁས་པ། །
རྣམ་གསུམ་ཚད་མ་སྨྲ་བའི་གྲལ་མགོ་ན། །
འཆད་རྩོད་རྩོམ་པའི་རོལ་དབྱངས་སྙན་གྱུར་ཅིག །
དགེ་མིང་ཟུར་ཙམ་འདྲེན་པ་བེ་རི་འཇིགས་མེད་ཀྱིས་གནས་མཆོག་དྲང་སྲོང་ལྷུང་བའི་ནགས་འདབས་ལྭཱ་ར་ཎཱ་སི་བོད་ཀྱི་ཆེས་མཐོའི་གཙུག་ལག་སློབ་གྲྭ་ཆེན་པོའི་ཞི་འཚོ་དཔེ་མཛོད་ཁང་དུ། སྤྱི་ལོ་ ༢༠༡༡།༠༡།༢༠ ཉིན་བྲིས་པ་དགེའོ། །
ལུགས་ཀྱི་བསླབ་བྱ་མུ་ཏིག་ཕྲེང་མཛེས་
རྡོ་གྲུབ་འཇིགས་མེད་འཕྲིན་ལས་འོད་ཟེར།
ལུགས་ཀྱི་བསླབ་བྱ་མེ་ཏོག་ཕྲེང་མཛེས་འདི་ནི་རྒྱལ་ཁམས་པ་འཇིགས་མེད་འཕྲིན་ལས་འོད་ཟེར་གྱིས་འཕར་གྱི་རི་ཁྲོད་དུ་འཆི་ཁར་ཕྱི་རབས་པ་རྣམས་ལ་ཁ་ཏའི་ཚུལ་དུ་བསླབ་བྱ་ཤར་མར་བྲིས་པའོ།། དགེའོ།།
སྔ་འགྱུར་བསྟན་པ་རྒྱས་པའི་སྨོན་ལམ་
སྔ་འགྱུར་བསྟན་པ་རྒྱས་པའི་སྨོན་ལམ་ཆོས་རྒྱལ་དགྱེས་པའི་ཞལ་ལུང་ཞེས་བྱ་བ་བཞུགས་སོ།།
ཀུན་རིག་ཆོ་ག་
༄༅། །དཔལ་ཀུན་རིག་གི་ཆོ་ག་གཞན་ཕན་མཐའ་ཡས་དང་། དེ་ལ་ཉེ་བར་མཁོ་བའི་ཆོ་གའི་ཡན་ལག་དུ་མ་དང་བཅས་པ་ཕྱོགས་གཅིག་ཏུ་དགྱེས་པ་ཀུན་རིག་གི་ཆོ་ག་གཞན་ཕན་ལྷུན་གྲུབ་བཞུགས་སོ།།
བདུད་འཇོམས་དག་ཡིག་
བོད་ཀྱི་བརྡ་སྤྲོད་པའི་སྔོན་འགྲོའི་ཡི་གེ་ཀློག་ཚུལ་གྱི་རྣམ་གཞག་ཤེས་བྱའི་སྒོ་འབྱེད།
དག་ཡིག་མདོར་བསྡུས་པད་དཀར་ཆུན་པོ་བྱིས་པ་དགའ་བའི་རྣ་རྒྱན།
བྲུ་ཤ་ནི་
བྲུ་ཤ་ནི་ཁ་ཆེའི་ཤར་ཕྱོགས་ལ་དྭགས་ཀྱི་ས་ཆ་ལ་ཟེར། རྒྱ་ཡིག་འདི་ཡིན།勃律 དབྱིན་ཇིའི་ཡི་གེ་འདི་ཡིན་ཟེར།（Bruzha）
བྲུ་ཤ་
བྲུ་ཤ་ནི་ཁ་ཆེའི་ཤར་ཕྱོགས་ལ་དྭགས་ཀྱི་ས་ཆ་ལ་ཟེར། རྒྱ་ཡིག་འདི་ཡིན།勃律 དབྱིན་ཇིའི་ཡི་གེ་འདི་ཡིན་ཟེར།（Bruzha）
གེ་སར་གསོལ་མཆོད་
༄༅།།ཕུད་མཆོད་ཕྱྭ་གཡང་སྤྲིན་ཆེན་ནི། བཟའ་བཏུང་དང་ཡོ་བྱད་སོགས་ཅི་ཡང་རུང་སྟེ། བྱིན་གྱིས་བརླབས་ནས་ཡིད་ཀྱིས་སེང་ཆེན་གཏེར་བདག་ཝེར་མའི་ཚོགས་ལ་འདི་ལྟར་མཆོད་པར་བྱའོ། ཨོཾ་ཨཱཿཧཱུཾ། །མདུན་གྱི་ནམ་མཁར་བདུད་རྩིའི་སྤྲིན་དཀར་དབུས། །ཕྱྭ་གཡང་བསམ་འཕེལ་ཡིད་བཞིན་ནོར་བུ་ནི། །གེ་སར་དགྲ་བླའི་རྒྱལ་པོ་ཆེན་པོ་ལ། །རྨ་རྒྱལ་ལ་སོགས་གཏེར་བདག་ཝེར་མས་བསྐོར། །བཟའ་བཏུང་འབྱོར་བ་མཁོ་རྒུའི་ཡོ་བྱད་ཚོགས། །ཡེ་ཤེས་བདུད་རྩི་འདོད་རྒུའི་འབྱུང་གནས་སུ། །བྱིན་གྱིས་བརླབས་པའི་མཆོད་པ་དམ་པ་འདི། །སྐྱེས་མཆོག་ནོར་བུ་འཁོར་དང་བཅས་ལ་འབུལ། །སྣང་སྲིད་མ་ལུས་སྒྲིབ་མེད་ས་ལེར་གཟིགས། །མཆོག་དམན་བར་མའི་འགྲོ་བ་ཀུན་ལ་བརྩེ། །འདོད་དོན་ཡིད་བཞིན་ནོར་བུའི་ཚུལ་སྩོལ་བ། །ཡིད་བཞིན་རེ་སྐོང་ཝེར་མའི་ཚོགས་ལ་བསྟོད། །ཐུགས་རྗེས་དགོངས་ཤིག་མཐུ་ལྡན་དགྲ་བླའི་རྗེ། །བསླུ་མེད་གཡུང་དྲུང་ནོར་བུའི་ཐུགས་ཀློང་ནས། །རྨ་གཡང་ཟས་ནོར་འདོད་རྒུའི་ཆར་ཆེན་པོས། །རེ་བའི་ཤིང་རྟ་ཡོངས་སུ་བཀའ་བར་མཛོད། །ཅེས་ཇ་མཆོད་སོགས་ལ་སྦྱར་ཏེ་འདི་ཉིད་རང་གཞི་བྱེས་གར་འདུག་ཀྱང་ཟས་ནོར་རྙེད་པ་འབྱུང་བར་འདོད་ན་ཉིན་རེ་ཞིང་ངམ། དུས་དུས་སུ་བསྒྲགས་ཚེ་དཔལ་འབྱོར་གཡང་གི་ནོར་བུ་རྣམ་བཞི་ལག་ཏུ་བཅིངས་ནས་དགོས་འདོད་ཡིད་བཞིན་འགྲུབ་པའི་རྟེན་འབྲེལ་ཡོད། རབ་ཚེས་སྤྲེལ་ཟླ་༡༢ཚེས་༡༤སྔ་དྲོ་ཕྲལ་ཤར་དྷཱི་མིང་པས་སོ། མངྒ་ལཾ།།
གཡེན་སྤྱོ་བ་
གཡེན་སྤྱོ་བ་ཞེས་བྱ་བ་ནི་བརྟན་པ་དང་བྲལ་ཞིང་སེམས་གཡོ་བ་ཉིད་ཀྱིས་ངོ་ཚ་མེད་པར་གྱུར་པའོ། །
བྲུ་ཞ་
བྲུ་ཞ་ནི་ཁ་ཆེའི་ཤར་ཕྱོགས་ལ་དྭགས་ཀྱི་ས་ཆ་ལ་ཟེར། རྒྱ་ཡིག་འདི་ཡིན།勃律 དབྱིན་ཇིའི་ཡི་གེ་འདི་ཡིན་ཟེར།（Bruzha）བྲུ་ཤ་ཡང་ཟེར།
ནད་པ་ལམ་འཁྱེར་
བདག་གཞན་སྒྱུ་ལུས་ཀྱི་ཕུང་པོ་འདི།།
ན་ན་ན་སྟེ་ན་བས་དགའ།།
སྔར་བསགས་ཀྱི་ལས་ངན་འཛད་པ་ཡིན།།
ཆོས་སྤྱོད་ཀྱི་བྱ་བ་སྣ་ཚོགས་ཀྱང་།།
སྒྲིབ་གཉིས་སྦྱོང་བའི་ཆེད་དུ་ཡིན།།
ན་བ་མེད་ན་མེད་དེ་དགའ།།
ལུས་སེམས་བདེ་ན་དགེ་སྦྱོར་འཕེལ།།
མི་ལུས་དོན་ཅན་བྱེད་པ་ཡང་།།
སྒོ་གསུམ་དགེ་ལ་སྦྱོར་བ་ཡིན།།
འབྱོར་པ་མེད་ན་མེད་དེ་དགའ།།
སྲུང་བྲལ་གྱི་བྱ་བྲེལ་དེ་ལ་མེད།།
འཐབ་རྩོད་ཀྱི་ཁྲོ་འཁྲུག་ཇི་སྙེད་པ།།
འབྱོར་པ་ཡོད་ན་ཡོད་ཏེ་དགའ།།
བསོད་ནམས་ཀྱི་དགེ་ཚོཌ་སྤེལ་བས་ཆོག།
འཕྲལ་ཕུཌ་ཀྱི་ཕན་བདེ་ཇི་སྙེད་པ།།
བསོད་ནམས་ཀྱི་འབྲས་བུ་ཡིན་པར་ངེས།།
མྱུར་ཏུ་ཤི་ན་ཤི་བས་དགའ།།
རྐྱེན་ངན་གྱིས་བར་དུ་མ་ཆོད་ཅིང་།།
འཚམས་སྦྱོར་གྱི་བག་ཆགས་བཟང་འགྲོགས་པས།།
མ་ནོར་གྱི་ལམ་དུ་ཆུད་པར་ངེས།།
ཡུན་དུ་གསོན་ན་གསོན་པས་དགའ།།
ཉམས་མྱོང་གི་ལོ་ཐོག་སྐྱེས་པ་ལ།།
གདམས་ངག་གི་རླན་དྲོད་མ་ཡལ་བར།།
ཡུན་དུ་བསྟེན་པས་སྨིན་པར་འགྱུར།།
གང་ཡིན་ཡང་དགའ་བ་སྒོམས་ཤིག་ཨང་།།
ཅེས་པ་ས་སྐྱར་དགེ་བཤེས་གཅིག་གིས་ནད་ལ་སོཌ་པ་བྱུང་ན་ཇི་ལྟར་བྱེད་དྲིས་པའི་ལན་དུ་ནད་ལ་སོཌ་པ་ལམ་དུ་འཁྱེར་བའི་ཚུལ་འདི།ཆོས་སྨྲ་བའི་བཙུན་པ་ཐོགས་མེད་ཀྱིས་བཀོད་པའོ།། །།
ཀརྨ་གླིང་པ་
ཅོག་རོ་ལོ་ཙཱ་བ་ཀླུའི་རྒྱལ་མཚན་གྱི་རྣམ་འཕྲུལ་གཏེར་སྟོན་ཀརྨ་གླིང་པ་ནི། དྭགས་པོའི་ཡུལ་གྱི་སྟོད་ཁྱེར་གྲུབ་ཅེས་པར་གྲུབ་ཆེན་ཉི་ཟླ་སངས་རྒྱས་ཀྱི་སྲས་ཆེ་ཤོས་སུ་འཁྲུངས། རྟེན་སྔགས་འཆང་། ཡོན་ཏན་དཔག་ཏུ་མེད་པ་མངའ་ཞིང་མངོན་ཤེས་དང་འཕྲིན་ལས་གང་ལའང་ཐོགས་པ་མེད་པའི་བདག་ཉིད་དུ་བཞུགས། དགུང་ལོ་བཅོ་ལྔ་པར་ལུང་བསྟན་དང་རྟེན་འབྲེལ་འཛོམས་ནས་སྒམ་པོ་གདར་གྱི་རི་ལྷ་བྲན་གར་བྱེད་པ་འདྲ་བ་ནས་ཞི་ཁྲོ་དགོངས་པ་རང་གྲོལ་དང་ཐུགས་རྗེ་ཆེན་པོ་པདྨ་ཞི་ཁྲོ་སོགས་ཀྱི་གཏེར་བཏོན། ཆོས་བདག་བུ་ཆེན་བཅུ་བཞི་ལ་པདྨ་ཞི་ཁྲོའི་ཆོས་སྐོར་ཚང་བར་གནང་། དགོངས་པ་རང་གྲོལ་ཆོས་སྐོར་རྣམས་སྲས་ཉི་ཟླ་ཆོས་རྗེ་ཁོ་ན་ལ་གནང་ནས་བརྒྱུད་པ་གསུམ་གྱི་བར་དུ་གཅིག་བརྒྱུད་བཀའ་རྒྱས་བཏབ། ལུང་ནས་བསྟན་པའི་གཟུངས་མ་དང་རྟེན་འབྲེལ་མ་འགྲིགས་པས་ཞིང་ཁམས་གཞན་དུ་གཤེགས་སོ། །ཞི་ཁྲོ་དགོངས་པ་རང་གྲོལ་ནི་བརྒྱུད་པ་གསུམ་པ་ནམ་མཁའ་ཆོས་ཀྱི་རྒྱ་མཚོ་ནས་རྒྱ་ཆེར་འཕེལ་ཏེ་དབུས་གཙང་ཁམས་གསུམ་དང་ཁྱད་པར་མདོ་ཁམས་ལྷོ་བྱང་ཀུན་ཏུ་དབང་ལུང་ཁྲིད་རྒྱུན་སྟོང་མཆོད་ལ་སོགས་པའི་ཕྲིན་ལས་ད་ལྟའི་བར་དར་རྒྱས་སུ་བཞུགས།
གསང་བ་སྙིང་པོ་
དེ་ལྟར་བོད་ཡུལ་འདིར་འདུལ་བའི་བསྟན་པ་ལ་འཕེལ་འགྲིབ་ཆེར་བྱུང་མོད་ཀྱི། ཐེག་པ་ཆེན་པོ་གསང་སྔགས་ཀྱི་བསྟན་པ་ནི། དིང་སང་གི་བར་དུ་ནུབ་མ་མྱོང་ཞིང༌། པཎྚི་ཏ་སྨྲྀ་ཏི་བྱོན་པའི་གོང་ཡན་ཆོད་ལ་གསང་སྔགས་རྙིང་མ་ཞེས་བརྗོད་དེ། དེ་ལ་རྙིང་མ་བ་དག་གི་ལུགས་ལ། ཏནྟྲ་སྡེ་ཆེན་པོ་བཅོ་བརྒྱད་ཅེས་བཤད་པའི་ཐོག་མ་གསུམ་ནི། དཔལ་གསང་བ་འདུས་པ། ཟླ་གསང་ཐིག་ལེ། སངས་རྒྱས་མཉམ་སྦྱོར་རྣམས་ལ་ཐུགས་གསུང་སྐུའི་རྒྱུད་ཅེས་བྱས་ནས། དེ་དག་གི་བཤད་པ་ཡང་རིང་དུ་བྱུང་སྣང་སྟེ། བུ་སྟོན་རིན་པོ་ཆེས་བསྟན་འགྱུར་གྱི་དཀར་ཆག་ཏུ། རྡོ་རྗེ་བཞད་པའི་སྐོར་གྱི་ལེའུ་ཞེས་ཚན་པ་གཅིག་ཏུ་མཛད་པའི་རྡོ་རྗེ་བཞད་པའི་གསང་བ་འདུས་པའི་འགྲེལ་པ་ན། གསང་བ་སྙིང་པོའི་རྒྱུད་མང་དུ་དྲངས་ཤིང༌། བཤད་པའི་ཚུལ་ཡང་དེ་དང་མཐུན་ལ། འདུས་པ་ཕྱི་མའི་འགྲེལ་པ་བི་ཤྭ་མི་ཏྲས་མཛད་པ་བུའི་བསྟན་འགྱུར་ན་བཞུགས་པ་ཡང་རྙིང་མ་ཁོ་ནར་སྣང་ལ། མཉམ་སྦྱོར་གྱི་འགྲེལ་པ་བརྒྱ་བྱིན་སྡོང་པོས་མཛད་པར་ཡང་གསང་བ་སྙིང་པོའི་ལུང་མང་དུ་དྲངས་ཤིང༌། འགྲེལ་པ་དེ་ལ་བུ་སྟོན་རིན་པོ་ཆེ་ཡང་དགྱེས་ཤིང་དེ་ནས་ལུང་ཅི་འདྲོངས་མཛད་པ་ཡིན་ནོ། །
དཀོན་མཆོག་རྗེས་དྲན་
༄༅། །ཐམས་ཅད་མཁྱེན་པ་ལ་ཕྱག་འཚལ་ལོ། །འདི་ལྟར་སངས་རྒྱས་བཅོམ་ལྡན་འདས་དེ་ནི་དི་བཞིན་གཤེགས་པ་དགྲ་བཅོམ་པ་ཡང་དག་པ་ རྫོགས་པའི་སངས་རྒྱས་རིག་པ་དང་ཞབས་སུ་ལྡན་པ། །བདེ་བར་གཤེགས་པ། །འཇིག་རྟེན་མཁྱེན་པ། །སྐྱེས་བུ་འདུལ་བའི་ཁ་ལོ་སྒྱུར་བ། །བླ་ན་མེད་པ། །ལྷ་དང་མི་རྣམས་ཀྱི་སྟོན་པ། །སངས་རྒྱས་བཅོམ་ལྡན་འདས་ཏེ། །དེ་བཞིན་གཤེགས་པ་དེ་ནི་བསོད་ནམས་དག་གི་རྒྱུ་མཐུན་པ། །དགེ་བའི་རྩ་བ་རྣམས་ཆུད་མི་ཟ་བ། །བཟོད་པ་དག་གིས་རབ་ཏུ་བརྒྱན་པ། །བསོད་ནམས་ཀྱི་གཏེར་རྣམས་ཀྱི་གཞི། །དཔེ་བྱད་བཟང་པོ་རྣམས་ཀྱིས་སྤྲས་པ། །མཚན་རྣམས་ཀྱི་མེ་ཏོག་རྒྱས་པ། །སྤྱོད་ཡུལ་རན་པར་མཐུན་པ། །མཐོང་ན་མི་མཐུན་པ་མེད་པ། །དད་པས་མོས་པ་རྣམས་ལ་མངོན་པར་དགའ་བ། །ཤེས་རབ་ཟིལ་གྱིས་མི་གནོན་པ། །སྟོབས་རྣམས་ལ་བརྫི་བ་མེད་པ། །སེམས་ཅན་ཐམས་ཅད་ཀྱི་སྟོན་པ། །བྱང་ཆུབ་སེམས་དཔའ་རྣམས་ཀྱི་ཡབ། །འཕགས་པའི་གང་ཟག་རྣམས་ཀྱི་རྒྱལ་པོ། །མྱ་ངན་ལས་འདས་པའི་གྲོང་ཁྱེར་དུ་འགྲོ་བ་རྣམས་ཀྱི་དེད་དཔོན། །ཡེ་ཤེས་དཔག་ཏུ་མེད་པ། །སྤོབས་པ་བསམ་གྱིས་མི་ཁྱབ་པ། །གསུང་རྣམ་པར་དག་པ། །དབྱངས་སྙན་པ། །སྐུ་བྱད་བལྟ་བས་ཆོག་མི་ཤེས་པ། །སྐུ་མཚུངས་པ་མེད་པ། །འདོད་པ་དག་གིས་མ་གོས་པ། །གཟུགས་དག་གིས་ཉེ་བར་མ་གོས་པ། །གཟུགས་མེད་པ་དག་དང་མ་འདྲེས་པ། །སྡུག་བསྔལ་ལས་རྣམ་པར་གྲོལ་བ། ཕུང་པོ་དག་ལས་རབ་ཏུ་རྣམ་པར་གྲོལ་བ། །ཁམས་རྣམས་དང་མི་ལྡན་པ། །སྐྱེ་མཆེད་རྣམས་བསྡམས་པ། མདུད་པ་རྣམས་ཤིན་ཏུ་བཅད་པ། ཡོངས་སུ་གདུང་བ་དག་ལས་རྣམ་པར་གྲོལ་བ། སྲེད་པ་ལས་གྲོལ་བ། ཆུ་བོ་ལས་བརྒལ་བ། ཡེ་ཤེས་ཡོངས་སུ་རྫོགས་པ། འདས་པ་དང་། མ་བྱོན་པ་དང་། ད་ལྟར་བྱུང་བའི་སངས་རྒྱས་བཅོམ་ལྡན་འདས་རྣམས་ཀྱི་ཡེ་ཤེས་ལ་གནས་པ། མྱ་ངན་ལས་འདས་པ་ལ་མི་གནས་པ། ཡང་དག་པ་ཉིད་ཀྱི་མཐའ་ལ་གནས་པ། །སེམས་ཅན་ཐམས་ཅད་ལ་གཟིགས་པའི་ས་ལ་བཞུགས་པ་སྟེ། འདི་དག་ནི་སངས་རྒྱས་བཅོམ་ལྡན་འདས་ཀྱི་སྐུ་ཆེ་བའི་ཡོན་ཏན་ཡང་དག་པ་རྣམས་སོ། །དམ་པའི་ཆོས་ནི་ཐོག་མར་དགེ་བ། བར་དུ་དགེ་བ། མཐའ་མར་དགེ་བ། དོན་བཟང་པོ། །ཚིག་འབྲུ་བཟང་པོ། མ་འདྲེས་པ། ཡོངས་སུ་རྫོགས་པ། ཡོངས་སུ་དག་པ། ཡོངས་སུ་བྱང་བ། བཅོམ་ལྡན་འདས་ཀྱིས་ཆོས་ལེགས་པར་གསུངས་པ། ཡང་དག་པར་མཐོང་བ། ནད་མེད་པ། དུས་ཆད་པ་མེད་པ། ཉེ་བར་གཏོད་པ། འདི་མཐོང་བ་ལ་དོན་ཡོད་པ། མཁས་པ་རྣམས་ཀྱིས་སོ་སོར་རང་གིས་རིག་པར་བྱ་བ། བཅོམ་ལྡན་འདས་ཀྱིས་གསུངས་པའི་ཆོས་འདུལ་བ་ལ་ལེགས་པར་བརྟེན་པ། ངེས་པར་འབྱུང་བ། རྫོགས་པའི་བྱང་ཆུབ་ཏུ་འགྲོ་བར་བྱེད་པ། མི་མཐུན་པ་མེད་ཅིང་། འདུས་པ་དང་ལྡན་པ། བརྟེན་པ་ཡོད་པ། རྒྱུ་བ་བཅད་པའོ། །ཐེག་པ་ཆེན་པོའི་དགེ་འདུན་ནི། ལེགས་པར་ཞུགས་པ། རིགས་པར་ཞུགས་པ། དྲང་པོར་ཞུགས་པ། མཐུན་པར་ཞུགས་པ། ཐལ་མོ་སྦྱར་བའི་འོས་སུ་གྱུར་པ། །ཕྱག་བྱ་བའི་འོས་སུ་གྱུར་པ། བསོད་ནམས་ཀྱི་དཔལ་གྱི་ཞིང་། ཡོན་ཡོངས་སུ་སྦྱོང་བ། སྦྱིན་པའི་གནས་སུ་གྱུར་བ། ཀུན་ཏུ་ཡང་སྦྱིན་པའི་གནས་སུ་གྱུར་བ་ཆེན་པོའོ། མགོན་པོ་ཐུགས་རྗེ་ཆེ་ལྡན་པ། །ཐམས་ཅད་མཁྱེན་པ་སྟོན་པ་པོ། བསོད་ནམས་ཡོན་ཏན་རྒྱ་མཚོའི་ཞིང་། དེ་བཞིན་གཤེགས་ལ་ཕྱག་འཚལ་ལོ། །དག་པ་འདོད་ཆགས་བྲལ་བའི་རྒྱུ། དགེ་བས་ངན་སོང་ལས་གྲོལ་ཞིང་། གཅིག་ཏུ་དོན་དམ་མཆོག་གྱུར་པ། །ཞི་འགྱུར་ཆོས་ལ་ཕྱག་འཚལ་ལོ། །གྲོལ་ནས་གྲོལ་བའི་ལམ་ཡང་སྟོན། བསླབ་པ་དག་ལ་རབ་ཏུ་གུས། །ཞིང་གི་དམ་པ་ཡོན་ཏན་ལྡན། །དགེ་འདུན་ལ་ཡང་ཕྱག་འཚལ་ལོ། །སངས་རྒྱས་གཙོ་ལ་ཕྱག་འཚལ་ལོ། །སྐྱོབ་པ་ཆོས་ལ་ཕྱག་འཚལ་ལོ། །དགེ་འདུན་སྡེ་ལ་ཕྱག་འཚལ་ལོ། །གསུམ་ལ་རྟག་ཏུ་གུས་ཕྱག་འཚལ། །སངས་རྒྱས་ཡོན་ཏན་བསམ་མི་ཁྱབ། ། ཆོས་ཀྱི་ཡོན་ཏན་བསམ་མི་ཁྱབ། །དགེ་འདུན་ཡོན་ཏན་བསམ་མི་ཁྱབ། བསམ་མི་ཁྱབ་ལ་དད་བྱས་པའི། རྣམ་པར་སྨིན་པའང་བསམ་མི་ཁྱབ། རྣམ་དག་ཞིང་དུ་སྐྱེ་བར་ཤོག།
སྨྲ་བའི་སྒོ་མཚོན་ཆ་ལྟ་བུ་
༄༅།།།སྨྲ་བའི་སྒོ་མཚོན་ཆ་ལྟ་བུ་ཞེས་བྱ་བ། །
ལི་ཤུའི་གུར་ཁང་
༄༅། །བརྡ་གསར་རྙིང་གི་རྣམ་གཞག་ལི་ཤིའི་གུར་ཁང་ཞེས་བྱ་བ་བཞུགས་སོ།།
ཀུན་བཟང་སྨོན་ལམ་
བེ་རི་དགེ་བཤེས་འཇིགས་མེད་དབང་རྒྱལ་གྱི་ངོ་སྤྲོད།
མཚོ་དབུས་གེ་སར་
༄༅། །ཨེ་མ་ཧོ། །མཚོ་དབུས་གེ་སར་པདྨའི་སྡོང་པོ་ལ། །སྐུ་ལྔ་ཡེ་ཤེས་ལྷུན་གྱིས་གྲུབ་པའི་ལྷ། །རང་བྱུང་ཆེན་པོ་པདྨ་ཡབ་ཡུམ་ནི། མཁའ་འགྲོའི་སྤྲིན་ཕུང་འཁྲིགས་ལ་གསོལ་བ་འདེབས། །བསམ་པ་མྱུར་དུ་འགྲུབ་པར་བྱིན་གྱིས་རློབས། །ལས་ངན་སྤྱད་པའི་རྣམ་སྨིན་མཐུས་བསྐྱེད་པའི། །ནད་གདོན་བར་གཅོད་དམག་འཁྲུག་མུ་གེ་སོགས། །ཁྱོད་ཞལ་དྲན་པའི་མོད་ལ་ཟད་བྱེད་པའི། །ཞལ་བཞེས་སྙིང་ནས་བསྐུལ་ལོ་ཨོ་རྒྱན་རྗེ། །བསམ་པ་མྱུར་དུ་འགྲུབ་པར་བྱིན་གྱིས་རློབས། །དད་དང་ཚུལ་ཁྲིམས་གཏོང་ལ་གོམས་པ་དང་། །ཐོས་པས་རྒྱུད་གྲོལ་ཁྲེལ་ཡོད་ངོ་ཚ་ཤེས། །ཤེས་རབ་ཕུན་སུམ་ཚོགས་པའི་ནོར་བདུན་པོ། །སེམས་ཅན་ཀུན་གྱི་རྒྱུད་ལ་རང་ཞུགས་ནས། །འཇིག་རྟེན་བདེ་སྐྱིད་ལྡན་པ་དབུགས་འབྱིན་མཛོད། །བསམ་པ་མྱུར་དུ་འགྲུབ་པར་བྱིན་གྱིས་རློབས། །གང་ལ་ནད་དང་སྡུག་བསྔལ་མི་འདོད་རྐྱེན། །འབྱུང་པོའི་གདོན་དང་རྒྱལ་པོའི་ཆད་པ་དང་། །མེ་ཆུ་གཅན་གཟན་ལམ་འཕྲང་འཇིགས་པ་ཆེས། །ཚེ་ཡི་ཕ་མཐར་གཏུགས་པའི་གནས་སྐབས་ཀུན། །སྐྱབས་དང་རེ་ས་གཞན་དུ་མ་མཆིས་པས། །ཐུགས་རྗེས་ཟུངས་ཤིག་གུ་རུ་ཨོ་རྒྱན་རྗེ། །བསམ་པ་མྱུར་དུ་འགྲུབ་པར་བྱིན་གྱིས་རློབས།། །།
ཚོགས་གླུ་
ཚོགས་གླུ ། ལས་སྨོན་རྟེན་འབྲེལ་དཔག་བསམ་ལྗོན་ཤིང་གི་སྟེང་དུ། ། རྒྱ་གར་ཤར་གྱི་རྨ་བྱ་གཞོན་ནུ་ཡང་ཕེབས་བྱུང་། ། རྨ་བྱའི་གདུགས་སྐོར་དམ་པའི་ཆོས་ཕྱོགས་ལ་བསྒྱུར་དང་། ། གཞོན་པ་ང་ཚོས་ཐར་པའི་ལམ་སྣ་ཞིག་ཟིན་ཡོང་། ། བསོད་ནམས་དཔྱིད་ཀྱི་རྒྱལ་མོའི་ཤིང་རྟ་ལ་ཕེབས་པའི། ། ལྷོ་མོན་ཤིང་ལོའི་ཚལ་གྱི་ཁུ་བྱུག་གི་གསུང་སྙན། ། ཡ་གི་དྲི་ཟའི་བུ་མོའི་གླིང་བུ་ལས་སྙན་པ། ། དབྱར་གསུམ་ནམ་ཟླ་བསྲོ་བའི་རྟེན་འབྲེལ་ལ་ཡག་བྱུང་། ། འདིར་འདུས་ལས་སྨོན་མཐུན་པའི་རྡོ་རྗེ་ཡི་སྤུན་གྲོགས། ། ང་ཚོའི་བླ་མ་བཞུགས་པའི་ཆོས་ར་ལ་ཕེབས་དང་། ། སྨིན་གྲོལ་བདུད་རྩི་འཐུང་པའི་དགའ་སྟོན་གྱི་ངང་ནས། ། ཉམས་དགའ་གླུ་རུ་ལེན་པའི་ཁྱད་ཆོས་ཞིག་ཡོད་དོ། ། བདེ་ཆེན་འཕོ་འགྱུར་མེད་པའི་བཞུགས་གྲལ་གྱི་དབུས་ནས། ། ལྷ་དང་བླ་མའི་ཞལ་རས་མ་བསྒོམ་ཀྱང་མཐོང་བྱུང་། ། མ་དང་མཁའ་འགྲོའི་སྙིང་ཐིག་འོད་གསལ་གྱི་ཐེག་པས། ། འཇའ་ལུས་ཆོས་སྐུར་འགྲུབ་པའི་དངོས་གྲུབ་ཅིག་ཞུའོ།། །། ༼དབྱར་གསུམ་ནམ་ཟླ་སྤྲོ་བ་མིན། དབྱར་གསུམ་ནམ་ཟླ་བསྲོ་བ།ཞེས་འབྱུང་། དྲོ་བ་ཞེས་པའི་དོན་ཏོ།།༽ ༼ཨ་དུམ་རྣམ་ཐར་ཡོངས་སྙེའི་ལྡེབ་བརྒྱ་སོ་དགུའི་སྟེང་བཞུགས།༽
དཔལ་ལྡན་སངས་རྒྱས་ཀུན་བདག་ཉིད་
ཅེས་རྫོགས་པ་ཆེན་པོའི་བསྟན་པའི་ཤིང་རྟ་ཨ་ལགས་གཟན་དཀར་མཆོག་སྤྲུལ། ཐུབ་བསྟན་ཉི་མ་རིན་པོ་ཆེས་བསྐུལ་ངོར། རྡོ་གྲུབ་ཆེན་བཞི་པར་འབོད་པས། དབྱིན་ཡུལ་དུ། ལྕགས་ལུག་ཟླ་དྲུག་པའི་ཚེས་ཉེར་གཅིག་ལ་བྲིས་པ་དགེ།  །།
ཕུམིཕོན་ཨདོནཡཨདེཏ
ཕུམིཕོན་ཨདོནཡཨདེཏ ནི་ཐའི་ལེན།་ཡའི་ཆབ་སྲིད་མཁས་ཅན་ཡིན་ཞིང་།
བོད་སྟོད་སྨད་བར་གསུམ་
སྟོད་མངའ་རིས་སྐོར་གསུམ་གཡའ་རི་དང་གངས་རི་རྫིང་དང་འདྲ་བ། བར་དབུས་གཙང་རུ་བཞི་བྲག་རི་དང་སྤང་རི་ཡུར་བ་དང་འདྲ་བ། སྨད་མདོ་ཁམས་སྒང་དྲུག་རྩི་ཤིང་དང་གནས་ཚལ་ཞིང་དང་འདྲ་བ།
མཚོན་གྱི་འཇིགས་པ་ཞི་བའི་བདེན་ཚིག་
གྲུབ་ཆེན་ཐང་སྟོང་རྒྱལ་པོའི་རྡོ་རྗེའི་གསུང་མཚོན་གྱི་འཇིགས་པ་ཞི་བའི་བདེན་ཚིག་བཞུགས།
བློ་སྦྱོང་ཚིག་རྐང་བརྒྱད་མ་
བདག་ནི་སེམས་ཅན་ཐམས་ཅད་ལ། །
ཡིད་བཞིན་ནོར་བུ་ལས་ལྷག་པའི། ། དོན་མཆོག་བསྒྲུབ་པའི་བསམ་པ་ཡིས། །
གང་དུ་སུ་དང་འགྲོགས་པའི་ཚེ། ། བདག་ཉིད་ཀུན་ལས་དམན་ལྟ་ཞིང་། ། གཞན་ལ་བསམ་པ་ཐག་པ་ཡིས། ། མཆོག་ཏུ་གཅེས་པར་འཛིན་པར་ཤོག །
སྤྱོད་ལམ་ཀུན་ཏུ་རང་རྒྱུད་ལ། །
རྟོག་ཅིང་ཉོན་མོངས་སྐྱེས་མ་ཐག། བདག་གཞན་མ་རུངས་བྱེད་པས་ན། ། བཙན་ཐབས་གདོང་ནས་ཟློག་པར་ཤོག ། རང་བཞིན་ངན་པའི་སེམས་ཅན་ནི། །
སྡིག་སྡུག་དྲག་པོས་ནོན་མཐོང་ཚེ། ། རིན་ཆེན་གཏེར་དང་འཕྲད་པ་བཞིན། ། རྙེད་པར་དཀའ་བས་གཅེས་འཛིན་ཤོག ། བདག་ལ་གཞན་གྱིས་ཕྲག་དོག་གིས། །
གཤེ་སྐུར་ལ་སོགས་མི་རིགས་པའི། ། གྱོང་ཁ་རང་གིས་ལེན་པ་དང་། །
གང་ལ་བདག་གིས་ཕན་བཏགས་པའི། ། རེ་བ་ཆེ་བ་གང་ཞིག་གིས། ། ཤིན་ཏུ་མི་རིགས་གནོད་ན་ཡང་། །
བཤེས་གཉེན་དམ་པར་བལྟ་བར་ཤོག ། མདོར་ན་དངོས་དང་བརྒྱུད་པ་ཡིས། ། ཕན་བདེ་མ་རྣམས་ཀུན་ལ་འབུལ། ། མ་ཡི་གནོད་དང་སྡུག་བསྔལ་ཀུན། ། གསང་བས་བདག་ལ་ལེན་པར་ཤོག ། དེ་དག་ཀུན་ཀྱང་ཆོས་བརྒྱད་་ཀྱི། ། རྟོག་པའི་དྲི་མས་མ་སྦགས་ཤིང་། ། ཆོས་ཀུན་སྒྱུ་མར་ཤེས་པའི་བློས། །
ཞེན་མེད་འཆིང་བ་ལས་གྲོལ་ཤོག།
དགེ་བཤེས་ཆེན་པོ་གླང་རི་ཐང་པས་མཛད་པའོ། །
སྐྲ་སྐར་
མི་སུ་དང་གང་གིས་སྐྲ་འབྲེག་སྐྲ་བཅོས་བྱེད་པ་ལ་ཉི་མ་བཟང་ངན་གྱི་དབྱེ་བ་མ་ཤེས་ན། རེས་འགའ་ཟླ་བ་དེ་ལ་ནད་བྱུང་བ་དང་། མིག་མི་གསལ་བ། བྱ་བ་ལམ་འགྲོ་མེད་པ་སོགས་འབྱུང་སྲིད་པས་དེའི་ཚུལ་ཤེས་པར་འདོད་ན་འདི་ལྟ་སྟེ། ༈བྱང་ཆུབ་སེམས་དཔའི་སྐྲ་ཡི་ལེའུ་ལས། ཚེས༡ཚེ་ཐུང་། ཚེས་༢ནད་མང་། ཁ་མཆུ་འོང་། ཚེས་༣ཕྱུག་པོ་འོང་། ཚེས་༤དབང་ཐང་ཆེ། མདངས་རྒྱས། ཚེས་༥ནོར་འཕེལ། ཚེས་༦མདངས་འཕྲོག་ངན། ཚེས་༧ཁ་སྨྲས་ཞལ་ལྕེ་འོང་། ཚེས༨ ཚེ་རིང་། ཚེས་༩ན་ཆུང་དང་འཕྲད། ཚེས་༡༠དགའ་བ་འཕེལ། ཚེས་༡༡དབང་པོ་རྣོ་ཤེས་རབ་འཕེལ། ཚེས་༡༢ནད་འོང་སྲོག་ལ་གཟེན། ཚེས་༡༣བརྩོན་འགྲུས་ཆེ་མཆོག་ཏུ་བཟང་། ཚེས་༡༤ལོངས་སྤྱོད་འཕེལ། ཚེས་༡༥བསོད་ནམས་ཆེ། ཚེས་༡༦རྒྱུ་བ་ངན། ཚེས་༡༧མིག་མི་གསལ། ཤ་རྩི་སྔོ། ཚེས་༡༨ནོར་སྟོར་ངན། ཚེས་༡༩ཆོས་འཕེལ། ཚེས་༢༠ལྟོག་ངན། ཚེས་༢༡དལ་ཡམས་འོང་། ཚེས་༢༢ནད་འཕེལ། ཚེས་༢༣ཕྱུག་པོ་འོང་། ཚེས་༢༤རིམས་ནད་འོང་། ཚེས་༢༥མིག་ཚག་ངན། ཚེས་༢༦བདེ་སྐྱིད་འོང་། ཚེས་༢༧བཀྲ་ཤིས། ཚེས་༢༨འཐབ་མོ་འོང་། ཚེས་༢༩བླ་འཁྱམས་ཅན། སྐད་མཛེས། ཚེས་༣༠ཁ་སྨྲས་འོང་། གཤིན་དང་འཕྲད། བྱེ་བྲག་ཏུ་གཟའ་ཉི་མ་དང་མིག་དམར་ལ་ངན། སྤར་ཁ་ལི་དང་ཁེན་གྱི་ཉི་མར་ངན། ཁྱི་དང་སྟག་གི་ཉི་མར་སྤངས། སྐྲ་བཀྲུ་བ་སོགས་ནི་རྟེན་འབྲེལ་བཅུ་གཉིས་གཙོ་བས་འདི་དང་མི་འདྲ་བ་གོང་དུ་ལྟོས། ཡང་ཧོར་ཟླ་བཅུ་གཉིས་པའི་ཚེད་༨དང་། བཅུ་གཅིག་པའི་ཚེས་༨ལ་སྐྲ་བྲེག་ན་སྡིག་པ་འདག བཅུ་གཉིས་པའི་༢༥ལ་ཤེསརབ་འཕེལ་ཞེས་བཻ་དཀར་ལས་གསུངས་སོ། ཞར་བྱུང་བུ་ཆུང་ལོ་གསུམ་ལོན་ཚེ་ཆུང་སྐྲ་འབྲེག་པ་ལ་ཚེས་གྲངས་མི་གཙོ་སྟེ། སྐར་མ་སྣར་མ་༣ནས། མགོ་༤། ལག་༤། ནམ་སོ༦། རྒྱལ་༧། སྐག་༨། མཆུ་༩། གྲེ་༡༠། དབོ་༡༡། མེ་བཞི་༡༢། ནག་པ་༡༣། ས་རི་༡༤། ས་ཀ་༡༥རྣམས་ལ་བཟང་། དེ་ལས་གཞན་པའི་སྐར་མ་རྣམས་ནི་ངན་པའོ།། །།
ཕྲིན་ལས་བཅོལ་བ་
༄༅།།འདོད་དོན་གསོལ་ཞིང་ཕྲིན་ལས་བཅོལ་བ་ནི།། སངས་རྒྱས་ཀྱི་བསྟན་པ་དར་བ་དང་། སེམས་ཅན་ལ་བདེ་སྐྱིད་འབྱུང་བ་དང་། རྣལ་འབྱོར་བ་བདག་ཅག་སྒྲུབ་པ་པོས་ཞི་བའི་ལས་རྒྱས་པའི་ལས་དང་། དབང་གི་ལས་དང་། དྲག་པོའི་ལས་དང་། ལས་རབ་འབྱམས་གང་བརྩམས་པ་ཐམས་ཅད་ཐོགས་པ་མེད་ཅིང་མྱུར་བ་ཉིད་དུ་འགྲུབ་པའི་སྡོང་གྲོགས་དང་ཕྲིན་ལས་གྲུབ་པར་མཛད་དུ་གསོལ། ཁྱད་པར་དུ་བདག་ཅག་དཔོན་སློབ་བསྲུང་བྱ་མི་ནོར་འཁོར་དང་བཅས་པའི་ནད་གདོན་འགལ་རྐྱེན་བར་ཆད་ཆགས་ཆེ་ཉམ་ང་ལོ་ཀག་ཟླ་གཤེད་ལ་སོགས་མི་འདོད་པའི་ཉེ་བར་འཚེ་བ་མི་མཐུན་པའི་ཕྱོགས་ངན་པ་ཐམས་ཅད་ཞི་ཞིང་བཟློག་པའི་ཕྲིན་ལས་མཛད་དུ་གསོལ། མདོར་ན་མཐོ་རིས་ཀྱི་ཡོན་ཏན་བདུན་དང་ལྡན་ཞིང་སྡེ་བཞིའི་དཔལ་ཕུན་སུམ་ཚོགས་པ་ལ་རང་དབང་དུ་བསྒྱུར་ནས་རྟག་ཏུ་དགེ་བ་བཅུའི་ཆོས་ཡང་དག་པ་ལ་སྤྱོད་ནས་ཐར་པ་དང་ཐམས་ཅད་མཁྱེན་པའི་གོ་འཕང་ལ་དབུགས་འབྱིན་པའི་ཕྲིན་ལས་དམ་པ་རྒྱ་ཆེན་པོ་ཡོངས་སུ་འགྲུབ་པར་མཛད་དུ་གསོལ། འཇིག་རྟེན་སྐྱེ་བོའི་ཁ་སྨོན། ཀུན་བཟང་གཞན་ཕན་གྱིས་སོ།། །།
དག་ཡིག་ཟ་མ་ཏོག་
བོད་ཀྱི་བརྡའི་བསྟན་བཅོས་ལེགས་པར་བཤད་པ་རིན་པོ་ཆེའི་ཟ་མ་ཏོག་བཀོད་པ།
སྙིང་ཐིག་སྔོན་འགྲོ་
༄༅། །རྫོགས་པ་ཆེན་པོ་ཀློང་ཆེན་སྙིང་ཐིག་གི་སྔོན་འགྲོའི་ངག་འདོན་འཁྲིགས་སུ་བསྡེབས་པ་རྣམ་མཁྱེན་ལམ་བཟང་བཞུགས་སོ། །
གདོད་ནས་མངོན་སངས་རྒྱས་ཀྱང་གང་ལ་གང་འདུལ་གཟུགས་སྐུ་འགགས་པ་མེད། །སྣ་ཚོགས་སྒྱུ་འཕྲུལ་ངོམས་ཡང་ཕུང་ཁམས་སྐྱེ་མཆེད་གཟུང་དང་འཛིན་པ་བྲལ། །མི་ཡི་གཟུགས་སུ་སྣང་ཡང་མཁྱེན་བརྩེའི་འོད་ཟེར་སྟོང་འབར་རྒྱལ་བ་དངོས། །ཚེ་འདི་ཉིད་དུ་མ་ཡིན་གཏན་གྱི་སྐྱབས་སུ་ཁྱོད་བསྟེན་བྱིན་གྱིས་རློབས། །དེ་ལ་འདིར་རྫོགས་པ་ཆེན་པོ་ཀློང་ཆེན་སྙིང་ཐིག་གི་སྔོན་དུ་འགྲོ་བའི་ངག་འདོན་ཁྲིགས་སུ་བསྡེབས་པ་ལ།
ཐོག་མར་ངག་བྱིན་རླབས་ནི།
ཨོཾ་ཨཱཿ  ཧཱུྃ།  ལྕེ་དབང་རྃ་ཡིག་ལས་བྱུང་མེས་བསྲེགས་ནས། །འོད་དམར་རྣམ་པའི་རྡོ་རྗེ་རྩེ་གསུམ་སྦུབས། །ཨཱ་ལི་ཀཱ་ལི་མཐའ་བསྐོར་རྟེན་འབྲེལ་སྙིང་། །མུ་ཏིག་ཕྲེང་བ་ལྟ་བུའི་ཡིག་འབྲུ་ལས། །འོད་འཕྲོས་རྒྱལ་བ་སྲས་བཅས་མཆོད་པས་མཉེས། །སླར་འདུས་ངག་སྒྲིབ་དག་ནས་གསུང་རྡོ་རྗེའི། །བྱིན་རླབས་དངོས་གྲུབ་ཐམས་ཅད་ཐོབ་པར་བསམ། ཨ་ཨཱ། ཨི་ཨཱི། ཨུ་ཨཱུ། རྀ་རཱྀ། ལྀ་ལཱྀ། ཨེ་ཨེེ། ཨོ་ཨོོ། ཨྃ་ཨཿ ལན་བདུན། ཀ་ཁ་ག་གྷ་ང་། ཙ་ཚ་ཛ་ཛྷ་ཉ། ཊ་ཋ་ཌཌྷ་ཎ། ཏ་ཐ་ད་དྷ་ན། པ་ཕ་བ་བྷ་མ། ཡ་ར་ལ་ཝ་ཤ་ཥ་ས་ཧ་ཀྵཿ ལན་བདུན། ཡེ་དྷརྨ་ཧེ་ཏུ་པྲ་བྷ་ཝཱ་ཏེ་ཧེ་ཏུནྟེ་ཥཱནྟ་ཐཱ་ག་ཏོ་ཧྱ་ཝཱ་དཏ། ཏེ་ཥཉྩཱ་ཡོ་ནི་རོ་དྷཱ་ཨེ་ཝྃ་བཱ་དཱི་མ་ཧཱ་ཤྲ་མ་ཎ་སྭཱ་ཧཱ། ལན་བདུན་གྱིས་བྱིན་རླབས་སོ། དང་པོ་དཔལ་ལྡན་བླ་མའི་ཐུགས་རྒྱུད་བསྐུལ་ཕྱིར་གསོལ་བ་འདེབས་པ་ནི།
བླ་མ་མཁྱེན། ཞེས་ལན་གསུམ་གྱིས་གདུང་བ་དྲག་པོས་བོས་ནས། །
སྙིང་དབུས་དད་པའི་གེ་སར་བཞད་པ་ནས། །སྐྱབས་གཅིག་དྲིན་ཆེན་བླ་ཡར་ལ་བཞེངས། །ལས་དང་ཉོན་མོངས་དྲག་པོས་གཟིར་བ་ཡི། །སྐལ་བ་ངན་པ་བདག་ལ་སྐྱོབ་པའི་ཕྱིར། །སྤྱི་བོར་བདེ་ཆེན་འཁོར་ལོའི་བརྒྱན་དུ་བཞུགས། །དྲན་དང་ཤེས་བཞིན་ཀུན་ཀྱང་བཞེངས་སུ་གསོལ། །
གང་གི་དྲིན་གྱིས་བདེ་ཆེན་ཉིད། །སྐད་ཅིག་ཉིད་ལ་འཆར་བ་གང་། །བླ་མ་རིན་ཆེན་ལྟ་བུའི་སྐུ། །རྡོ་རྗེ་འཆང་ཞབས་པད་ལ་འདུད། །བླ་མ་སངས་རྒྱས་བླ་མ་ཆོས། །དེ་བཞིན་བླ་མ་དགེ་འདུན་ཏེ། །ཀུན་གྱི་བྱེད་པོ་བླ་མ་ཡིན། །བླ་མའི་སྐུ་གསུང་ཐུགས་ལ་འདུད། །འདྲེན་པ་རྣམས་ཀྱིས་ཡོངས་སྤངས་ཤིང་། །ངན་འགྲོའི་གྱང་སར་ཕྱོགས་པ་བདག །ཐར་པའི་ལམ་དང་རབ་སྤྲོད་པའི། །དེད་དཔོན་ཆེན་པོ་ཁྱོད་ལ་འདུད། །གནས་དང་སནས་མིན་མི་ཤེས་ཤིང་། །ལམ་དང་ལམ་མིན་གྱི་ནར་འཕྱན། །མུན་པ་ལས་ཀྱང་མུན་ནག་ཅན། །བདག་ལྟའི་སྒྲོན་མེ་ཁྱོད་ལ་བསྟོད། །གང་སྐུ་མཐོང་བས་སྣང་བ་འགྱུར། །ཞི་བར་གཟིམས་པའི་སྙིགས་མས་ཀྱང་། །མཚམས་མེད་བྱང་ཞེས་མདོ་ རྒྱན་སྟུག་པོ་བཀོད་པ་ལས། འཇམ་དཔལ་ཕྱོགས་གང་ན་ཆོས་སྨྲ་བ་དེ་འདུག་གམ། དེའི་རུས་བུའམ། རོ་བམ་པ་ཞིག་ཡོད་པ་མཐོང་ན་ཡང་མཚམས་མེད་པའི་ལས་ལྔ་རྣམ་པར་བྱང་བར་འགྱུར་རོ། ལས་གསུངས། །འབྲེལ་ཚད་དོན་ལྡན་ཆེན་པོར་འདུད། །ཁྱེད་གསུང་ཐོས་པས་བླང་དོར་ཤེས། །འགོག་ལམ་བདེན་པའི་ངོ་བོ་ཉིད། །ཐོས་གྲོལ་ཆེན་པོའི་དབྱིངས་ལ་བསྟོད། །བདག་གིས་འབད་ཀྱིང་མི་ཐར་བ། །ཁྱེད་ཐུགས་གཏད་པས་ཡིད་ལ་སྨིན། །མོས་གུས་ཐོབ་ན་རྟོགས་པ་འཆར། །སྤྲོས་བྲལ་བསམ་མི་ཁྱབ་ལ་འདུད། །གྲངས་མེད་གསུམ་དུ་དཀའ་ཐུབ་ཀྱིས། །གདུངས་བས་དབང་པོ་ཚར་བཅད་ཀྱང་། །ཐོབ་པར་དཀའ་བའི་རྡོ་རྗེ་སེམས། །མ་ནོར་མངོན་སུམ་སྟོན་ལ་འདུད། །བླ་མ་ཡང་ཏིག་ལས། བླ་མ་སངས་རྒྱས་རིན་པོ་ཆེ། །བདག་ལ་རེ་ས་གཞན་ན་མེད། ཐུག་རྗེ་སྤྱན་གྱིས་གཟིགས་མཛོད་ལ། །འཁོར་བའི་མཚོ་ལས་བསྒྲལ་དུ་གསོལ། །ཚེ་འདིར་ལེགས་པ་ཀུན་འགྲུབ་ཅིང་། །བགེགས་དང་བར་ཆད་མེད་པ་དང་། །འཆི་ཁར་ཟབ་མོའི་འོད་གསལ་ཟིན། །བར་དོའི་འཕྲང་ལས་སྒྲོལ་བར་མཛོད། །ལུས་དང་ངག་ཡིད་བརྩམ་པ་ཀུན། །རྟག་ཏུ་གཞན་ལ་ཕན་པ་དང་། །རྐྱེན་རྣམས་བྱང་ཆུབ་ལམ་མཆོག་ཏུ། །དེ་རིང་ཉིད་ནས་བསྒྱུར་དུ་གསོལ། །བདག་གིས་འབད་ཀྱང་ཐར་བ་དཀའ། །མགོན་པོ་ཁྱེད་ཀྱི་ཐུགས་རྗེའི་གྲུས། །མགོན་མེད་བདག་དང་འགྲོ་བ་ཀུན། །ཐར་པའི་གླིང་དུ་ཕྱིན་པར་མཛོད། །གང་དག་བདག་ལ་དད་གྱུར་ཏམ། །སྨོད་དམ་སྐུར་བ་འདེབས་ཀྱང་རུང་། །དེ་དག་སྡིག་ཟད་ཉོན་མོངས་མེད། །སྲིད་པའི་ཆུ་བོ་སྤང་བར་ཤོག །ནམ་ཞིག་བདག་གི་མིང་ཙམ་གྱིས། །འགྲོ་བའི་འདོད་དགུ་རབ་སྒྲུབ་ཅིང་། །ཕྱོགས་བཅུ་གང་བའི་ཞིང་རྣམས་སུ། །མཆོད་པའི་སྤྲིན་གྱི་ཆར་འབེབས་ཤོག །དགེ་བ་འདི་ཡིས་ལུས་ཅན་ཀུན། །ཐམས་ཅད་སྲིད་ལས་རྣམ་གྲོལ་ནས། །ཡེ་ཤེས་དམ་པ་གཉིས་ཐོབ་སྟེ། །དོན་གཉིས་ལྷུན་གྱིས་གྲུབ་པར་མཛོད། །
སྐྱབས་སུ་འགྲོ་བ་ནི། དཀོན་མཆོག་གསུམ་དངོས་བདེ་གཤེགས་རྩ་བ་གསུམ༔ རྩ་རླུང་ཐིག་ལེའི་རང་བཞིན་བྱང་ཆུབ་སེམས༔ ངོ་བོ་རང་བཞིན་ཐུགས་རྗེའི་དཀྱིལ་འཁོར་ལ༔ བྱང་ཆུབ་སྙིང་པོའི་བར་དུ་སྐྱབས་སུ་མཆི། ལན་གསུམ།
གསུམ་པ་སེམས་བསྐྱེད་པ་ནི། ཧོ༔ སྣ་ཚོགས་སྣང་བ་ཆུ་ཟླའི་རྫུན་རིས་ཀྱིས༔ འཁོར་བ་ལུ་གུ་རྒྱུད་དུ་འཁྱམ་པའི་འགྲོ༔ རང་རིག་འོད་གསལ་དབྱིངས་སུ་ངལ་གསོའི་ཕྱིར༔ ཚད་མེད་བཞི་ཡི་ངང་ནས་སེམས་བསྐྱེད་དོ། ལན་གསུམ།
བཞི་བ་རྡོར་སེམས་བསྒོམ་བཟླས་ནི། ཨཱ༔ བདག་ཉིད་ཐ་མལ་སྤྱི་བོ་རུ༔ པད་དཀར་ཟླ་བའི་གདན་གྱི་དབུས༔ ཧཱུྃ་ལས་བླ་མ་རྡོ་རྗེ་སེམས༔ དཀར་གསལ་ལོངས་སྤྱོད་རྫོགས་པའི་སྐུ༔ རྡོ་རྗེ་དྲིལ་འཛིན་སྙེམས་མ་འཁྲིལ༔ ཁྱོད་ལ་སྐྱབས་གསོལ་སྡིག་པ་སྦྱོང་༔ འགྱོད་སེམས་དྲག་པོས་མཐོལ་ལོ་བཤགས༔ ཕྱིན་ཆད་སྲོག་ལ་བབས་ཀྱང་སྡོམ༔ ཁྱོད་ཐུགས་ཟླ་བ་རྒྱས་པའི་སྟེང་༔ ཧཱུྃ་ཡིག་ཐ་མར་སྔགས་ཀྱིས་བསྐོར༔ བཟླས་པ་སྔགས་ཀྱི་རྒྱུད་བསྐུལ་བས༔ ཡབ་ཡུམ་བདེ་རོལ་སྦྱོར་མཚམས་ནས༔ བདུད་རྩི་བྱང་ཆུབ་སེམས་ཀྱི་སྤྲིན༔ ག་བུར་རྡུལ་ལྟར་འཛག་པ་ཡིས༔ བདག་དང་ཁམས་གསུམ་སེམས་གྱི༔ ལས་དང་ཉོན་མོངས་སྡུག་བསྔལ་རྒྱུ༔ ནད་གདོན་སྡིག་སྒྲིབ་ཉེས་སྟོང་གྲིབ༔ མ་ལུས་བྱང་བར་མཛད་དུ་གསོལ༔ ཨོྃ་བཛྲ་ས་ཏྭ་སོགས་ཡི་གེ་བརྒྱ་པ་ཅི་ནུས་བཟླས་མཐར། མགོན་པོ་བདག་ནི་མི་ཤེས་རྨོངས་པ་ཡིས༔ དམ་ཚིག་ལས་ནི་འགལ་ཞིང་ཉམས༔ བླ་མ་མགོན་པོས་སྐྱབས་མཛོད་ཅིག༔ གཙོ་བོ་རྡོ་རྗེ་འཛིན་པ་སྟེ༔ ཐུགས་རྗེ་ཆེན་པོའི་བདག་ཉིད་ཅན༔ འགྲོ་བའི་གཙོ་ལ་བདག་སྐྱབས་མཆི༔ སྐུ་གསུང་ཐུགས་རྩ་བ་དང་ཡན་ལག་གི་དམ་ཚིག་ཉམས་ཆགས་ཐམས་ཅད་མཐོལ་ལོ་བཤགས་སོ། །སྡིག་པ་དང་སྒྲིབ་པ་ཉེས་ལྟུང་དྲི་མའི་ཚོགས་ཐམས་ཅད་བྱང་ཞིང་དག་པར་མཛད་དུ་གསོལ། ཞེས་བརྗོད་པས། རྡོ་རྗེ་སེམས་དཔའ་དགྱེས་བཞིན་འཛུམ་པ་དང་བཅས་པས་རིགས་ཀྱི་བུ་ཁྱོད་ཀྱི་སྡིག་སྒྲིབ་ཉེས་ལྟུང་ཐམས་ཅད་དག་པ་ཡིན་ནོ་ཞེས་གནང་བ་བྱིན་ཞིང་འོད་དུ་ཞུ་ནས་རང་ལ་ཐིམ་པའི་རྐྱེན་ལས། རང་ཉིད་ཀྱང་རྡོ་རྗེ་སེམས་དཔའ་སྣང་སྟོང་མེ་ལོང་ནང་གི་གཟུགས་བརྙན་ལྟ་བུར་གྱུར་བའི་ཐུགས་སྲོག་ཧཱུྃ་ཡིག་གི་མཐར་ཡི་གེ་འབྲུ་བཞི་པོ་གསལ་བ་ལས་འོད་ཟེརའཕྲོས། ཁམས་གསུམ་སྣོད་བཅུད་དང་བཅས་པ་རྡོར་སེམས་རིགས་ལྔའི་རྟེན་པ་བརྟེན་པའི་རང་བཞིན་དུ་སངས་རྒྱས་པར་བསམ་ལ་། ཨོྃ་བཛྲ་ས་ཏྭ་ཧཱུྃ། ཞེས་ཅི་ནུས་བཟླས་ལ་མཉམ་པར་བཞག་གོ །
ལྔ་པ་མཎཌལ་ནི། ཨོྃ་ཨཱཿཧཱུྃ༔ སྟོང་གསུམ་འཇིག་རྟེན་བྱེ་བ་ཕྲག་བརྒྱའི་ཞིང་༔ རིན་ཆེན་སྣ་བདུན་ལྷ་མིའི་འབྱོར་བས་གཏམས༔ བདག་ལུས་ལོངས་སྤྱོད་བཅས་པ་ཡོངས་འབུལ་གྱིས༔ ཆོས་ཀྱི་འཁོར་ལོས་བསྒྱུར་བའི་སྲིད་ཐོབ་ཤོག༔ འོག་མིན་བདེ་ཆེན་སྟུག་པོ་བཀོད་པའི་ཞིང་༔ ངེས་པ་ལྔ་ལྡན་རིགས་ལྔའི་ཚོམ་བུ་ཅན༔ འདོད་ཡོན་མཆོད་པའི་སྤྲིན་ཕུང་བསམ་ཡས་པ༔ ཕུལ་བས་ལོངས་སྐུའི་ཞིང་ལ་སྤྱོད་པར་ཤོག༔ སྣང་སྲིད་རྣམ་དག་གཞོན་ནུ་བུམ་པའི་སྐུ༔ ཐུགས་རྗེ་མ་འགགས་ཆོས་ཉིད་རོལ་བས་རྒྱན༔ སྐུ་དང་ཐིག་ལེའི་འཛིན་པ་རྣམ་དག་ཞིང་༔ ཕུལ་བས་ཆོས་སྐུའི་ཞིང་ལ་སྤྱོད་པར་ཤོག༔
དྲུག་པ་ཀུ་སཱ་ལུའི་ཚོགས་བསག་པ་ནི། ཕཊ༔ ལུས་གཅེས་འཛིན་བོར་བས་ལྷ་བདུད་བཅོམ༔ སེམས་ཚངས་པའི་སྒོ་ནས་དབྱིངས་ལ་ཐོན༔ འཆི་བདག་གི་བདུད་བཅོམ་ཁྲོས་མ་གྱུར༔ གཡས་ཉོན་མོངས་བདུད་བཅོམ་ཐོད་པ་བྲེག༔ གཡོན་ལས་བྱེད་ཚུལ་གྱིས་བྷནྡྷ་ཐོགས༔ སྐུ་གསུམ་གྱི་མི་མགོའི་སྒྱེད་པུར་བཞག༔ ནང་སྟོང་གསུམ་གང་བའི་བམ་རོ་དེ༔ ཨ་ཐུང་དང་ཧྃ་ཡིག་གིས་བདུད་རྩིར་བཞུ༔ འབྲུ་གསུམ་གྱི་ནུས་པས་སྦྱངས་སྤེལ་བསྒྱུར༔ ཨོྃ་ཨཱཿཧཱུྃ༔ གྲངས་མེད་མཐར། ཕཊ༔ ཡར་མཆོད་ཡུལ་མགྲོན་གྱི་ཐུགས་དམ་བསྐང་༔ ཚོགས་རྫོགས་ནས་མཆོག་ཐུན་དངོས་གྲུབ་ཐོབ༔ མར་འཁོར་བའི་མགྲོན་མཉེས་ལན་ཆགས་བྱང་༔ ཁྱད་པར་དུ་གནོད་བྱེད་བགེགས་རིགས་ཚིམ༔  ནད་གདོན་དང་བར་ཆད་དབྱིངས་སུ་ཞི༔ རྐྱེན་ངན་དང་བདག་འཛིན་རྡུལ་དུ་བརླགས༔ མཐར་མཆོད་བྱ་དང་མཆོད་ཡུལ་མ་ལུས་ཀུན༔ གཤིས་རྫོགས་པ་ཆེན་པོར་མ་བཅོས་ཨཱ༔ ཅེས་མཉམ་པར་བཞག
བདུན་པ་བླ་མའི་རྣལ་འབྱོར་ནི། ཨེ་མ་ཧོ༔ རང་སྣང་ལྷུན་གྲུབ་དག་པ་རབ་འབྱམས་ཞིང་༔ བཀོད་པ་རབ་རྫོགས་ཟངས་མདོག་དཔལ་རིའི་དབུས༔ རང་ཉིད་གཞི་ལུས་རྡོ་རྗེ་རྣལ་འབྱོར་མ༔ ཞལ་གཅིག་ཕྱག་གཉིས་དམར་གསལ་གྲི་ཐོད་འཛིན༔ ཞབས་གཉིས་དོར་སྟབས་སྤྱན་གསུམ་ནམ་མཁར་གཟིགས༔ སྤྱི་བོར་པདྨ་འབུམ་བརྡལ་ཉི་ཟླའི་སྟེང་༔ སྐྱབས་གནས་ཀུན་འདུས་རྩ་བའི་བླ་མ་དང་༔ དབྱེར་མེད་མཚོ་སྐྱེས་རྡོ་རྗེ་སྤྲུལ་བའི་སྐུ༔ དཀར་དམར་མདངས་ལྡན་གཞོན་ནུའི་ཤ་ཚུགས་ཅན༔ ཕོད་ཁ་ཆོས་གོས་ཟབ་བེར་འདུང་མ་གསོལ༔ ཞལ་གཅིག་ཕྱག་གཉིས་རྒྱལ་པོ་རོལ་བའི་སྟབས༔ ཕྱག་གཡས་རྡོ་རྗེ་གཡོན་པས་ཐོད་བུམ་བསྣམས༔ དབུ་ལ་འདབས་ལྡན་པདྨའི་མཉེན་ཞུ་གསོལ༔ མཆན་ཁུང་གཡོན་ན་བདེ་སྟོང་ཡུམ་མཆོག་མ༔ སྦས་པའི་ཚུལ་གྱིས་ཁ་ཊཱྃ་རྩེ་གསུམ་བསྣམས༔ འཇའ་ཟེར་ཐིག་ལེ་འོད་ཕུང་ཀློང་ན་བཞུགས༔ ཕྱི་འཁོར་འོད་ལྔའི་དྲྭ་བས་མཛེས་པའི་ཀློང་༔ སྤྲུལ་བའི་རྗེ་འབངས་ཉི་ཤུ་རྩ་ལྔ་དང་༔ རྒྱ་བོད་པཎ་གྲུབ་རིག་འཛིན་ཡི་དམ་ལྷ༔ མཁའ་འགྲོ་ཆོས་སྐྱོང་དམ་ཅན་སྤྲིན་ལྟར་གཏིབས༔ གསལ་སྟོང་མཉམ་གནས་ཆེན་པོའི་ངང་དུ་གསལ༔ ཧཱུྃ༔ ཨོ་རྒྱན་ཡུལ་གྱི་ནུབ་བྱང་མཚམས༔ པདྨ་གེ་སར་སྡོང་པོ་ལ༔ ཡ་མཚན་མཆོག་གི་དངོས་གྲུབ་བརྙེས༔ པདྨ་འབྱུང་གནས་ཞེས་སུ་གྲགས༔ འཁོར་དུ་མཁའ་འགྲོ་མང་པོས་བསྐོར༔ ཁྱེད་ཀྱི་རྗེས་སུ་བདག་སྒྲུབ་ཀྱིས༔ བྱིན་གྱིས་རློབས་ཕྱིར་གཤེགས་སུ་གསོལ༔ གུ་རུ་པདྨ་སིདྡྷི་ཧཱུྃ༔ ཡན་ལག་བདུན་པ་ནི། ཧྲཱིཿ བདག་ལུས་ཞིང་གི་རྡུལ་སྙེད་དུ༔ རྣམ་པ་སྤྲུལ་པས་ཕྱག་འཚལ་ལོ༔ དངོས་བཤམས་ཡིད་སྤྲུལ་ཏིང་འཛིན་མཐུས༔ སྣང་སྲིད་མཆོད་པའི་ཕྱག་རྒྱར་འབུལ༔ སྒོ་གསུམ་མི་དགེའི་ལས་རྣམས་ཀུན༔ འོད་གསལ་ཆོས་སྐུའི་ངང་དུ་བཤགས༔ བདེན་པ་གཉིས་ཀྱིས་བསྡུས་པ་ཡིས༔ དགེ་ཚོགས་ཀུན་ལ་རྗེས་ཡི་རང་༔ གདུལ་བྱའི་ཁམས་དབང་བསམ་པ་བཞིན༔ ཐེག་གསུམ་ཆོས་འཁོར་བསྐོར་བར་བསྐུལ༔ ཇི་སྲིད་འཁོར་བ་མ་སྟོངས་བར༔ མྱ་ངན་མི་འདའ་བཞུགས་གསོལ་འདེབས༔ དུས་གསུམ་བསམ་པའི་དགེ་རྩ་ཀུན༔ བྱང་ཆུབ་ཆེན་པོའི་རྒྱུ་རུ་བསྔོ༔ བརྒྱད་པ་གསོལ་བ་འདེབས་པ་ནི། རྗེ་བཙུན་གུ་རུ་རིན་པོ་ཆེ༔ ཁྱེད་ནི་སངས་རྒྱས་ཐམས་ཅད་ཀྱི༔ ཐུགས་རྗེ་བྱིན་རླབས་འདུས་པའི་དཔལ༔ སེམས་ཅན་ཀུན་གྱི་མགོན་གཅིག་པུ༔ ལུས་དང་ལོངས་སྤྱོད་གློ་སྙིང་བྲང་༔ ལྟོས་པ་མེད་པར་ཁྱོད་ལ་འབུལ༔ འདི་ནས་བྱང་ཆུབ་མ་ཐོབ་བར༔ སྐྱིད་སྡུག་ལེགས་ཉེས་མཐོ་དམན་ཀུན༔ རྗེ་བཙུན་ཆེན་པོ་པད་འབྱུང་མཁྱེན༔ བདག་ལ་རེ་ས་གཞན་ན་མེད༔ ད་ལྟ་དུས་ངན་སྙིགས་མའི་འགྲོ༔ མི་བཟོད་སྡུག་བསྔལ་འདམ་དུ་བྱིང་༔ འདི་ལས་སྐྱོབས་ཤིག་མ་ཧཱ་གུ་རུ༔ དབང་བཞི་བསྐུར་ཅིག་བྱིན་རླབས་ཅན༔ རྟོགས་པ་སྤོར་ཅིག་ཐུགས་རྗེ་ཅན༔ སྒྲིབ་གཉིས་སྦྱོངས་ཤིག་ནུས་མཐུ་ཅན༔ ནམ་ཞིག་ཚེ་ཡི་དུས་བྱས་ཚེ། །རང་སྣང་རྔ་ཡབ་དཔལ་རིའི་ཞིང་། །ཟུང་འཇུག་སྤྲུལ་བའི་ཞིང་ཁམས་སུ། །གཞི་ལུས་རྡོ་རྗེ་རྣལ་འབྱོར་མ། །གསལ་འཚེར་འོད་ཀྱི་གོང་བུ་རུ། །གྱུར་ནས་རྗེ་བཙུན་པད་འབྱུང་དང་། །དབྱེར་མེད་ཆེན་པོར་སངས་རྒྱས་ཏེ། །བདེ་དང་སྟོང་པའི་ཆོ་འཕྲུལ་གྱི། །ཡེ་ཤེས་ཆེན་པོའི་རོལ་པ་ལས། །ཁམས་གསུམ་སེམས་ཅན་མ་ལུས་པ། །འདྲེན་པའི་དེད་དཔོན་དམ་པ་རུ། །རྗེ་བཙུན་པདྨས་དབུགས་དབྱུང་གསོལ། གསོལ་བ་སྙིང་གི་དཀྱིལ་ནས་འདེབས། །ཁ་ཙམ་ཚིག་ཙམ་མ་ཡིན་ནོ། བྱིན་རླབས་ཐུགས་ཀྱི་ཀློང་ནས་སྩོལ། །བསམ་དོན་འགྲུབ་པར་མཛད་དུ་གསོལ། ཨོཾ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཧཱུྃ༔
རོང་ཟོམ་གསུང་འབུམ་དཀར་ཆག་
༄༅། །རོང་ཟོམ་གསུང་འབུམ་དཀར་ཆག་མེ་ཏོག་ཕྲེང་བ་བཞུགས་སོ། །
དེབ་ཐེར་སྔོན་པོ་སྟོད་
༅། ། བོད་གངས་ཅན་ཡུལ་དུ་ཆོས་དང་ཆོས་སྨྲ་ཇི་ལྟར་བྱུང་བའི་རིམ་པ་བསྟན་པའི་དེབ་ཐེར་སྔོན་པོ་ཞེས་བྱ་བ་བཞུགས་སོ། །
༥.༥ སྣར་ཐང་པའི་སྐབས། ཤར་བའི་པ་སློབ་མ་གཏུམ་སྟོན་བློ་གྲོས་གྲགས་ལ། ཁྱོད་ཀྱིས་དགེ་སློང་བཞི་སྡེ་རེ་དང་འགྲོགས་ཤིག་ཅེས་ཤར་པ་བས་ཞལ་ཆེམས་གསུངས་པ་ལས། གཏུམ་སྟོན་གྱིས་ལྕགས་མོ་བྱ་ནས་ཆུ་ཕོ་སྤྲེའུའི་བར་སྣར་ཐང་དང་ཉེ་བའི་གནས་ཅི་རིགས་སུ་བཞུགས་ཏེ་ཐུགས་དམ་མཛད་པའི་ཚེ་འཁོར་ཁ་ཅིག་ཀྱང་འདུས་པས་ཆུ་མོ་བྱ་ལ་སྣར་ཐང་བཏབ། ལོ་བཅུ་བཞི་བཞུགས་ནས་དེ་རྟིང་ལ་སྟོད་དུ་ཐེགས། ཉིད་ཀྱི་གདན་སར་རྡོ་སྟོན་ཤེས་རབ་གྲགས་བསྐོས་ནས་དེས་གདན་ས་ལོ་ཉི་ཤུ་མཛད། དེ་རྗེས་ཞང་བཙུན་རྡོ་རྗེ་འོད་ཀྱིས་ལོ་བརྒྱད། གྲོ་སྟོན་བདུད་རྩི་གྲགས་ཀྱིས་ལོ་སུམ་ཅུ་རྩ་དགུ། ཞང་སྟོན་ཆོས་ཀྱི་བླ་མས་ལོ་བཅུ། སངས་རྒྱས་སྒོམ་པ་སེང་གེ་སྐྱབས་ཀྱིས་ལོ་བཅུ། མཆིམས་ནམ་མཁའ་གྲགས་ཀྱིས་ལོ་སུམ་ཅུ་རྩ་དྲུག །སྐྱོ་སྟོན་སྨོན་ལམ་ཚུལ་ཁྲིམས་ཀྱིས་ལོ་བཅོ་ལྔ། ཉི་མ་རྒྱལ་མཚན་གྱིས་ལོ་བདུན། ཟེའུ་བ་བརྩོན་འགྲུས་གྲགས་པས་ལོ་བཅུ་གཉིས། ཁོང་གི་གཅུང་པོ་གྲགས་པ་ཤེས་རབ་པས་ལོ་བཅུ་གཉིས། མཁན་ཆེན་བློ་བཟང་གྲགས་པས་ལོ་བཞི་བཅུ། འདི་ཡན་དུ་ལོ་ཉིས་བརྒྱ་དང་ཉི་ཤུ་རྩ་གསུམ་སོང༌། དེ་རྟིང་ཤིང་མོ་ཡོས་ལ་མཁན་ཆེན་ཀུན་རྒྱལ་བ་བསྐོས། ཤིང་ཡོས་དེ་ནས་མེ་མོ་བྱའི་བར་ལོ་བཞི་བཅུ་ཞེ་གསུམ་པོ་མཁན་ཆེན་ཀུན་དགའ་རྒྱལ་མཚན་པ་དང༌། དེའི་དབོན་པོ་མཁན་ཆེན་རིན་པོ་ཆེ་གྲུབ་པ་ཤེས་རབ་པས་གདན་ས་བསྐྱངས་པ་ཡིན། ས་ཕོ་ཁྱི་ལ་མཁན་ཆེན་བསོད་ནམས་མཆོག་གྲུབ་པ་བསྐོས། ཆུ་མོ་གླང་གི་བར་ལོ་བཅུ་དྲུག་གདན་ས་མཛད། གླང་གི་ལོ་ལ་ཉེ་གནས་པ་དང༌། དཔོན་སློབ་ཅུང་ཟད་མ་མཐུན་པས་མཁན་ཆེན་པ་དབུས་སུ་བཞུགས། སླར་བྱོན་ན་ཡང་ཉེ་གནས་པས་འབྱོན་དུ་མི་གཞུག་པའི་ཐབས་བྱས་པས་མཁན་ཆེན་པའི་གཅུང་པོ་དང་འཐབ་མོ་དང་ཤི་རྨད་དུམ་རེ་བྱུང༌། དེ་རྗེས་ནས་སྤྱན་སྔ་གྲགས་པ་བ། བཀའ་བཅུ་བ་བཟོད་པ་བ། འདུལ་འཛིན་དཔལ་ལྡན་བཟང་པོ་བ་རྣམས་བསྐོས་ཤིང༌། ད་ལྟ་ཤེས་རབ་རྒྱལ་མཚན་པའོ། །ཇོ་བོ་རྗེ་བོད་དུ་བྱོན་ནས་ཤར་པ་བ་གཤེགས་པའི་བར་ལོ་བརྒྱ། གཏུམ་སྟོན་གྱིས་སྣར་ཐང་མ་བཏབ་བར་དུ་ལོ་བཅུ་གཉིས། སྣར་ཐང་བཏབ་ནས་མཁན་ཆེན་གྲུབ་ཤེ་བ་ཡན་ཆོད་དུ་ལོ་ཉིས་བརྒྱ་དང་དྲུག་ཅུ་རྩ་ལྔ། སྤྱིར་ན་ཇོ་བོ་བོད་དུ་བྱོན་ནས་མེ་ཕོ་སྤྲེའུའི་ལོ་འདི་ཡན་ཆད་ལ་བཞི་བརྒྱ་དང་སུམ་ཅུ་རྩ་ལྔ་སོང་ངོ༌། །སྣར་ཐང་པའི་སྐབསསོ། །
རྗེ་བཙུན་མི་ལ་རས་པའི་རྣམ་པར་ཐར་པའི་དཀར་ཆག་
༄༅། །རྗེ་བཙུན་མི་ལ་རས་པའི་རྣམ་པར་ཐར་པའི་དཀར་ཆག་བཞུགས་སོ། །
༡	ཐུན་མོང་སྲིད་པ་འཇིག་རྟེན་པའི་མཛད་པ་དང་། མཆོག་གྱུར་ཞི་བ་མྱ་ངན་ལས་འདས་པའི་མཛད་པ། ༢	སྐུ་བལྟམས་པའི་མཛད་པ། ༣	སྡུག་བསྔལ་གྱི་བདེན་པ་ཕུལ་ཕྱིན་ཐུགས་ཉམས་སུ་བཞེས་པའི་མཛད་པ། ༤	དགྲ་བོ་ཚར་བཅད་པའི་མཛད་པ་སྟེ་གསུམ་པ་དང་། ཐུན་མོང་འཇིག་རྟེན་པའི་མཛད་པ། ༥	བླ་མ་དང་ཞལ་མཇལ་བའི་མཛད་པ་སྟེ། མཆོག་གི་མཛད་པ་དང་པོ། ༦	སྡུག་བསྔལ་ཡི་ཆད་ཀྱི་སྒོ་ནས་སྡིག་སྒྲིབ་སྦྱང་བའི་མཛད་པ་སྟེ་གཉིས་པ། ༧	དབང་དང་གདམས་ངག་ཐོབ་པའི་མཛད་པ་སྟེ་གསུམ་པ། ༨	བླ་མའི་དྲུང་དུ་བསྒོམས་པས་ཉམས་རྟོགས་ཀྱི་མྱུ་གུ་འཁྲུངས་པའི་མཛད་པ་སྟེ་བཞི་པ། ༩	གདམས་ངག་སྤྱི་ལ་རང་བྱན་ཚུད་ནས་མནལ་ལམ་གྱི་བརྡས་བསྐུལ་བས། ཆིག་བརྒྱུད་ཀྱི་གདམས་ངག་ཐོབ་སྟེ། བླ་མའི་དྲུང་ནས་རང་ཡུལ་དུ་ཕེབས་པའི་མཛད་པ་སྟེ་ལྔ་པ། ༡༠	སླར་ཡང་རྐྱེན་གྱིས་འཁོར་བ་སྙིང་པོ་མེད་པར་གསལ་ཐེབས་ནས་སྒྲུབ་པ་ལ་ཡིད་དམ་བཅས་པའི་མཛད་པ་སྟེ་དྲུག་པ། ༡༡	བླ་མའི་བཀའ་སྒྲུབ་ཕྱིར་ཚེ་འདི་བློས་བཏང་སྟེ་སྙིང་རུས་དང་དཀའ་སྤྱད་དྲག་པོས་ཡེངས་མེད་དུ་རི་ལ་བསྒོམས་པའི་མཛད་པ་སྟེ་བདུན་པ། ༡༢	སྒྲུབ་འབྲས་ཀྱིས་བསྟན་པ་དང་། སེམས་ཅན་ལ་ཕན་གདགས་པའི་མཛད་པ་སྟེ་བརྒྱད་པ། ༡༣	རྣལ་འབྱོར་གྱི་དབང་ཕྱུག་ཆེན་པོ་དཔལ་མི་ལ་རས་པའི་རྣམ་བྱང་གི་མཛད་པ་དང་། ཕྲིན་ལས་རྣམས་རྫོགས་ནས། འགྲོ་རྣམས་ཆོས་ལ་བསྐུལ་ཕྱིར་གཟུགས་སྐུ་ཆོས་དབྱིངས་སུ་ཐིམ་ཞིང་། ཕྲིན་ལས་རྒྱ་ཆེན་པོ་སྲིད་མཐའི་བར་དུ་རྒྱུན་མི་ཆད་པས་ནམ་མཁའ་དང་མཉམ་པའི་འགྲོ་བའི་དོན་མཛད་པའི་མཛད་པ་སྟེ་དགུ་པ། ༡༤	པར་བྱང་སྨོན་ཚིག ༄༅། །རྣལ་འབྱོར་གྱི་དབང་ཕྱུག་དམ་པ་རྗེ་བཙུན་མི་ལ་རས་པའི་རྣམ་ཐར། ཐར་པ་དང་ཐམས་ཅད་མཁྱེན་པའི་ལམ་སྟོན་བཞུགས་སོ། །
༈ པར་བྱང་སྨོན་ཚིག་ནི། ཨོཾ་སྭསྟི་སིདྡྷི་རསྟུ། དེང་འདིར་གསུང་རབ་རིན་ཆེན་འཕྲུལ་པར་དུ། །བཞེངས་དགེས་ལེགས་བྱས་འདིས་མཚོན་དུས་གསུམ་དུ། །བགྱིས་པའི་དགེ་ཚོགས་དྲི་མ་མེད་པ་རྣམས། །གཅིག་ཏུ་བསྡོམས་ཏེ་མཐུན་རྐྱེན་སྒྲུབ་རྣམས་དང་། །བསྟན་པའི་སྦྱིན་བདག་ཚེ་རིང་འབྱོར་ལྡན་ཞིང་། །མ་གྱུར་ནམ་མཁའི་མཐའ་མཉམ་འགྲོ་བ་ཀུན། །སྒྲིབ་གཉིས་བྱང་ཞིང་ཚོགས་གཉིས་མྱུར་རྫོགས་ཏེ། །བླ་མེད་རྣམ་གྲོལ་ཐོབ་པའི་རྒྱུ་རུ་བསྔོ། །བསྟན་འཛིན་དམ་པ་གང་ན་སུ་བཞུགས་རྣམས། །སྐུ་ཚེའི་རྐྱེན་གེགས་ཐ་དག་རབ་ཞི་ནས། །བསྟན་འགྲོའི་དོན་ཆེན་བླ་མེད་མཛད་བཞིན་དུ། །དམ་ཆོས་བདུད་རྩིའི་སྦྲང་ཆར་འབེབས་གྱུར་ཅིག །ཡངས་པའི་རྒྱལ་ཁམས་ཀུན་ཏུ་ལོ་ལེགས་ཤིང་། །ནད་མུག་འཁྲུག་རྩོད་ཐམས་ཅད་ཞི་བ་དང་། །མི་མཐུན་རྒུད་པའི་མིང་ཡང་མི་གྲགས་པར། །རྫོགས་ལྡན་དང་པོའི་ལང་ཚོ་འཆར་བར་ཤོག །དེའི་མཐུས་ཁ་བ་རིས་པའི་སྐྱེ་དགུའི་ཡིད། །རྣམ་དཀར་དགེ་བའི་ལས་ལ་ཕྱོགས་པ་དང་། །མཐུན་རྐྱེན་ལེགས་ཚོགས་གོང་ནས་གོང་འཕེལ་ཏེ། །དམ་ཆོས་འཛིན་པའི་སྣོད་དུ་རུང་བར་ཤོག །འཇིག་རྟེན་དབང་ཕྱུག་ཕྱག་ན་པདྨོ་ཡི། །ཞབས་པད་བྷོ་ཊའི་ལྗོངས་འདིར་མྱུར་བཀོད་དེ། །ཞི་བསིལ་ཆོས་ཀྱི་བདུད་རྩིའི་ཟིལ་མངར་རོར། །ལོངས་སུ་སྤྱོད་པའི་སྐལ་བཟང་མྱུར་འཆར་ཤོག །ཁྱད་པར་བསྟན་པའི་སྙིང་པོ་སྒྲུབ་བརྒྱུད་ཀྱི། །རིང་ལུགས་དྲི་མེད་ས་ཆེན་ཡོངས་ཁྱབ་སྟེ། །བསྟན་པ་འཛིན་པའི་སྐྱེས་བུ་དམ་པ་རྣམས། །སྐུ་ཚེ་མི་འགྱུར་ཚེ་ལྷའི་ངོ་བོར་བརྟན། །ཕྲིན་ལས་མི་ཟད་ཉི་ཟླའི་འོད་དང་སྡེབ། །འདུས་ཚོགས་དགེ་འདུན་བགྲང་ཡས་རྒྱུ་སྐར་ལ། །ཟབ་རྒྱས་ཆོས་ཀྱི་གྲུ་ཆར་འབེབས་པར་ཤོག །ལྷ་རྣམས་མཁའ་ལ་ཤིས་པའི་གླུ་དབྱངས་ལེན། །འགྲོ་རྣམས་བདེ་ཞིང་སྐྱིད་པའི་ཡུན་དུ་འཚོ། །ཀླུ་རྣམས་དགའ་བས་ནོར་འཛིན་དབྱིག་གིས་བཀང་། །མཐར་ཐུག་སངས་རྒྱས་ཡེ་ཤེས་ཐོབ་པར་ཤོག །ཅེས་པའང་ ༧ རྒྱལ་དབང་ཀརྨ་པ་ཨོ་རྒྱན་ཕྲིན་ལས་རྡོ་རྗེ་མཆོག་དགུང་གྲངས་བཅུ་གསུམ་སྟེང་། འོག་མིན་མཚུར་ཕུའི་གདན་སར་ལྗགས་རྩོམ་གནང་བའི་རྟེན་གསུམ་གསར་བཞེངས་ཀྱི་དགེ་བསྔོའི་སྨོན་ཚིག་བྱིན་རླབས་ཅན་ནོ།། །།